admin – EUSKAL PIRINIOAK ASKATASUN BIDEAK KULTUR ELKARTEA\nEuskal Pirinioak Askatasun Bideak Kultur Elkartearen (EPAB) (Eusko Jaurlaritzaren Elkarteen Erregistroa: AS/G/19762/2016) Lehendakaria: Joe Linehan Idazkaria: John Morgan Diruzaina: Felipe Etxeberria Agirretxe Oroimenezko iheslarien ibilaldia Banyuls-sur-Mer-tik Portboura 2021ko IRAILAREN 25a (ibilaldian parte hartzeko, aldez aurretik izen-ematea beharrezkoa da) GURE HELBURUAK Euskal Pirinioak Askatasun Bideak Elkartea (EPAB) Eusko Jaurlaritzaren Elkarteen Erregistroan eta Hernaniko Udalean kultur [...]\nBy admin|2021-08-27T09:49:48+02:003 abuztua, 2021|Berriak|0 Comments\nEUSKAL PIRINIOAK ASKATASUN BIDEAK ELKARTEA (EPAB) Eusko Jaurlaritzaren Elkarteen Erregistroa: AS/G/19762/2016 Lehendakaria: Joe Linehan Idazkaria: John Morgan Diruzaina: Felipe Etxeberria Agirretxe Oroimenezko iheslarien ibilaldia Donibane Garazitik Elizondora, 2021KO EKAINAREN 19-20 Ikusi gure bideoa https://www.youtube.com/watch?v=MQ42_or-A1M eta eguneratzekoak Twitter@bpfta-n (Oroimenezko ibilaldian eta omenaldietan parte hartzeko edota alokatutako autobusa erabiltzeko, aldez aurretik izen-ematea beharrezkoa da) GURE HELBURUAK Euskal [...]\nBy admin|2021-01-11T02:54:48+02:0011 urtarrila, 2021|Sin categoría|0 Comments\nEUSKAL PIRINIOAK ASKATASUN BIDEAK ELKARTEA (EPAB) Eusko Jaurlaritzaren Elkarteen Erregistroa: AS/G/19762/2016 Lehendakaria: Joe Linehan Idazkaria: John Morgan Diruzaina: Felipe Etxeberria Agirretxe Oroimenezko iheslarien ibilaldia Donibane Garazitik Elizondora, 2020ko ekainaren 20 + 21 (Oroimenezko ibilaldian eta omenaldietan parte hartzeko edota alokatutako autobusa erabiltzeko, aldez aurretik izen-ematea beharrezkoa da) GURE HELBURUAK Euskal Pirinioak Askatasun Bideak Elkartea (EPAB) [...]\nBy admin|2020-03-04T18:21:21+02:0028 urtarrila, 2020|Sin categoría|0 Comments\nBurdintxuruketaren lepotik (Mendibe-Cize, Nafarroa Beherean), Nafarroako Otsagabiarako ibilbide hau, bi egunetan egingo dugu, esperientzia dituen gidariekin. Egun bakoitzak oinez 3-5 ordu irauten du. Horrela, duela 75 urteko ihes-ibilaldia emulatuko dugu. Bidean zehar, interes historiko lekuak adierazi egingo dira. Ibilbide erraza edo moderatua da. Mendiben Iratiko Etxeetan, Otsagabian eta Donostian omenaldiak egongo dira. Ostirala, [...]\nBy admin|2019-01-14T13:11:50+02:0014 urtarrila, 2019|Berriak|0 Comments\nSalbatore baselizatxotik (Mendibe, Nafarroa Beherean), Nafarroako Orbaizetarako ibilbide hau, bi egunetan egingo dugu, esperientzia duten gidariekin. Egun bakoitzak oinez 3-4 ordu irauten du. Horrela, duela 75 urteko ihes-ibilaldia emulatuko dugu. Bidean zehar, interes historiko lekuak adierazi egingo dira eta Mendiben, Orbaizetan eta Donostian bertakoekin eta herrien ordezkariekin oroitzapenezko ekitaldiak egingo dira. Ibilbide erraza edo moderatua [...]


Larunbatean “Overwatch” jokoaren estatuko finala egingo da Gasteizen « Prentsa oharrak\nLarunbatean “Overwatch” jokoaren estatuko finala egingo da Gasteizen\nKategoriak: Prentsa oharrak — Etiketak: Vitoria-Gasteiz — Komunikazio Zerbitzua / Servicio de Comunicación — 22 urtarrila 2019 14:11\nKultura, Hezkuntza eta Kirol zinegotzi Estíbaliz Cantok, New Age Generation-en CEO José García Leivak, eta Ovnis Club kirol elektronikoen alorreko aholkularitzaren fundatzaile eta CEO Alexander Robleñok aurkeztu dute gaur ekitaldia prentsaren aurrean; Kirol Zerbitzuak lagundu du hori antolatzen, eta Nerea Melgosa zinegotziak gidatzen duen Garapen Ekonomikoaren Sailak ere hartu du parte.\nCantoren hitzetan, “ekitaldiari lagundu beharra genuen, barne hartzen dituen lehiaketengatik ez ezik, gazte batzuen ekimena delako Gasteizen bideo-jokoen mundua ezagutarazteko, horiek normalizatzen laguntzeko eta teknologia berrietara gerturatzeko, kirolaren berezko balioak —kirol elektronikoak ere badituena— zabalduz”.\nKirol elektronikoen lehiaketa, Clash Royale modalitatean (tokiko lehiaketa): 128 leku orotara. Munduko streaming plataformarik handienak (Twitch.tv) emango du lehiaketa.\nOverwatch Andromeda-ren estatuko lehiaketa: modalitate horretako estatuko finaletan 24 jokalari profesionalek hartuko dute parte, Maria de Maeztu entzunaretoan.\nClash Royale (Energy Fruit)-en estatuko lehiaketa: 16 parte-hartzaile lehiatuko dira, Olarizuko aretoan jarritako 20×10 metroko espazio batean.\nMahai-ingurua: emakumeak bideo-jokoetan barne hartzea. Maria de Maeztu entzunaretoan egingo da.\nTeknologia berriak: robotak eta robotikarekin lotutako jarduerak izango dira, baita errealitate birtuala ere.\nErakustaldi-partida: 12 influencerrek partida bat jokatuko dute entzunaretoan.\nBabesleen standak. Olarizu aretoan, gainerako erakustokien ondoan.\nJoko-eremua: hainbat bideo-joko probatzeko aukera izango da 9 PS4 eta 10 PC dituen eremuan.\n10:00 Ekitaldiaren hasiera – Akreditazioak\nZortzigarren Energy Fruit invitational-en hasiera.\nTokiko lehiaketetarako izen-ematearen itxiera.\nAndromeda-ren 1. finalerdien hasiera (entzunaretoa).\nTokiko lehiaketen hasiera.\nMahai-ingurua: emakumeak bideo-jokoetan barne hartzea (entzunaretoa).\nAndromeda-ren 2. finalerdiak.\nTokiko lehiaketen finala.\nAndromeda-ren 3. eta 4. lekuak.\nEnergy Fruit Invitational-en finala.


Ibilaldiak Euskal Herritik (V): Artikutza, uharte bat barnealdean\nEuskonews Gaztearen eskutik, Nafarroan kokatuta dagoen baina Gipuzkoako parte den Artikutza parkea ezagutzera animatzen zaituztegu. Bitxia da egoera, ezen 1919an Donostiako udaletxeak erosi zuen Artikutza eremua Goizueta aldamenean dago, baina Donostiarena da legez. Bertako urtegitik Gipuzkoako hiriburuko biztanleen ur beharrak asetzea zuen helburu erosketa horrek. Gaur egun, Artikutza natura–erreserba da.\nAiako Harriak. Argazkia: Iñigo Madina de Salustiano (3digitala)\nBaina Artikutzaraino iristeko, Oiartzunera joango gara aurrena, bertan emango baitiogu hasiera gure osteratxoari. Alfonso VIII.ak hiri–gutuna eman zion momentuan bilakatu zen herri Oiartzun XIII. mendean. Bertara iritsitakoan ohartuko gara tokiaren erakarritasun ahalmenaz; inguruan adibidez, Aiako Harriak ikusiko ditugu eta 837 metroko altueratik zelatatzen gaituela irudituko zaigu.\nOiartzun bera, Manuel Lekuona (1894–1987) eta Xabier Lete (1944–) moduko pertsonaia ezagunen jaioterria da. Inguratzen duen paraje ederraz gain, herrian bertan makina bat toki bisita ditzakegu, besteak beste, 1678. urtean eraiki zuten udaletxea, XVI. mendeko eta estilo gotikoko San Esteban eliza, Herri Musikaren Txokoa...\nBaina esan bezala, Artikutza aldera egiteko aurreneko geldiunea izan dugu Oiartzun. Ezer baino lehen, jakin behar dugu Artikutzako eremuan autoz sartu nahi baldin badugu, baimena eskatu behar dela; orain urte batzuk oinezkoek ere eskatu behar izaten zuten, baina gaur egun sarrera librea da ibilgailurik gabe doazenentzat.\nOiartzungo Altzibar eta Karrika auzoak zeharkatuko ditugu eta Artikutzaren ataria den Exkax etxeraino abiatuko gara, Bianditzetik zehar urratsez urrats ikuspegiaz gozatuz. Galtzeko arrisku gutxi daukagu, ongi adierazita baitago margo txuri eta horia erabilita; arrastoa jarraitzea besterik ez dugu egin behar.\nArtikutza. Argazkia: Antxon Aguirre Sorondo (3digitala)\nLeku pribilegiatuan barrena sartzeaz bat, altxor nagusia paisaian dagoela ziurtatuko dugu oraindik zalantzaren bat geratzen baldin bazaigu; ez, gure begiek ez gaituzte engainatzen. Ia 3.700 hektarea dituen lurraldean gaude, eta pagadi, harizti, pinudi eta bestelako espezieak begizta ditzakegu; noski, fauna ere aberatsa da Artikutzan.\nGainera, aspaldiko garai batean ustiatzen ziren meategietan baliatzen zituzten trenbide arrastoak topatuko ditugu, edota errota zaharrarenak. Bestalde, XIV. mendetik eraikitako lau burdinolen zantzuak ere ikusi daitezke basoan barrena sartuta. Ibilaldi luzeak burutu ditzakegu handik hona, ipar, ekialde, mendebalde, hegoalderantz; makina txoko aurkituko ditugu ikertzeko. Baina aspertu? Ez dut uste. Hori bai, lasaitzea lortuko dugu bertako armoniari esker.\nGaua bertan egin nahi izango bagenu, aterpetxe bat ere badagoela ezagutu eta erreserba egitea funtsezkoa izango da.\nEta gogoratu, errespetuz jokatu behar dugula naturarekin gure ondorengoek ere gertu daukagun altxor honekin gozatzeko aukerarik gal ez dezaten.


Tessalit - Wikipedia, entziklopedia askea.\n20° 12′ 04″ N, 1° 00′ 45″ E / 20.201111111111°N,1.0125°E / 20.201111111111; 1.0125Koordenatuak: 20° 12′ 04″ N, 1° 00′ 45″ E / 20.201111111111°N,1.0125°E / 20.201111111111; 1.0125\nTessalit ipar-ekialdeko Maliko udalerria da, Kidal eskualdekoa. 2012ko apirilean Azawaden Askapen Nazionalerako Mugimenduak independente aldarrikatu zuen Azawaden barnean dago. 2009an 5.739 biztanle zituen\nHerria Adrar des Ifoghas mendiguneko oasis batean dago. Sahara Aljeriako hegoaldearen eta Maliren artean zeharkatzen duten turistentzako pausalekua da. Igeltsu harri meatoki batek eta igeltsu fabrika batek ere laguntzen diote bertako ekonomiari, baina, Tuareg matxinadak direla eta, 1990eko hamarkadatik haien jarduera moteldu da.\nTessalitekoak dira Tinariwen, blues tuareg estiloaren sortzailea, eta Terakaft musika taldeak eta Souéloum Diagho olerkaria.\nTessalitek basamortuko klima du (BWh Köppen klima sailkapenaren arabera). Oso euri gutxi egiten du, batezbeste 68,5 mm besterik ez urtean. Maiatzetik irailera eguneko tenperatura 40 °Ctik gorakoa izaten da. Neguko hiru hilabeteetan tenperatura eramangarriagoak izaten dira: maximoak 30 °Ctik beherakoak eta minimoak 15 °Ctik beherakoak.\nDatu klimatikoak (Tessalit)\n26.8 29.9 33.3 37.0 40.7 42.7 41.6 40.6 40.3 37.3 31.9 27.1 35.8\n12.6 15.0 18.0 21.8 25.8 28.9 28.1 27.1 26.7 23.6 18.2 13.5 21.6\n0.4 0.1 0.7 0.5 4.6 6.1 16.6 26.1 11.6 1.1 0.3 0.4 68.5\nIturria: World Climate\nArtikulu hau idazteko Frantsesezko Wikipediako Tessalit artikuluko informazioa erabili da.\n↑ Aipuaren errorea: Konpondu beharreko erreferentzia kodea dago orri honetan: ez da testurik eman errolda izeneko erreferentziarako\n↑ Climate-Charts.com .\nErreferentziatan akatsak dituzten orrialdeak\nOrriaren azken aldaketa: 18 ekaina 2019, 22:24.


Baiona, Top14ri begira | Baiona, Top14ri begira – iparraldekohitza\nAviron errugbi taldea lehen mailan ariko da, eta prestakuntzak hasiak ditu – Zaleen elkarteko buru Nikolas Blainek xehetasunak eman ditu.\nDoi bat erlasturik oraino igandeko ospakizunen ondotik, Nikolas Blain Baionako Aviron taldearen zaleen lehendakariak gauzak argi ditu heldu den denboraldiari begira. Sostengatzen duen errugbi talde profesionala Top14an ariko da: taldearen osatzeko jokalari berrien bilaketa abiatua da, eta, harekin, diru bilketa, aurrekontuaren osatzeko.\nZaleek ez zuten uste igandekoa gertatuko zenik. Iazko krisitik atera ondoan abiatu zuelakoan Avironek aurtengoa. Denboraldia joan arau sailkapenean ongi bukatzeko menturak agerturik ere, pentsatzen zuten Oyonnaxen bururatuko zela afera finalerdian. Paueko finalera ametsik egin gabe ere joanak ziren zaleak.\nEmaitzaren eta lorpenaren esplikazioa argi dauka Blainek, zeinak zaleak ordezkatzen baititu taldeko Ikuskaritza Batzordean eta biltzar nagusian: “Nagusiki, eta dudarik gabe, [Yannick] Bru trebatzailearen lana! Galdegin zuen 16-17 lankideko taldea osatzea, prestakuntza fisiko eta denetarako. Erran zigun: ‘Pentsatzen dut Baionako jokalari bakoitzarengandik %40-50 ateratzen dugula, eta gai dira askoz hobeki egiteko’. Iduritzen zait jokalari guziak inplikatuz lortu duela, gazteak, ez hain gazteak, langabezian zirenak eta errebantxa gose”. Itun bat sinatu zuten jokalariek denboraldi hastapenean gutiago ateratzeko, ez mozkortzeko, egunez egun ordenagailuz neurtzeko zer eta zenbat jaten zuen bakoitzak, zer tenoretan oheratzen zen eta abar. “Bazuen aspaldi ez genuela holako profesional bat ukan, eta ez da sorpresarik: lanarekin, emaitzak heldu dira”.\nIaz Frantziako Federaziotik kanporatua izan ondoan, hara non Pauetik, Tolosatik eta beste talde gotorretarik sekulako proposamenak egin zaizkion Bruri bat-batean. Baionak eginahalak egin ditu atxikitzeko, eta bidea eman dio nahi duen taldea osa dezan lehen mailan aritzeko. “Aipatu dugu igandean berean Brurekin. Nahi du segitu tokiko jokalariekin eta gazteei xantza guzia ematen. Baina Top14 txapelketa ez da batere bigarren mailakoa bezalakoa. Zortzi-hamar asteburuz segidan aritu behar da; beraz jokalari gehiago behar da. Nahi edo ez, Top14ko jokalariak hartu behar dira, nahiz eta kanpotiarrak izan edo langabezian. Hiru aste ditugu haien atzemateko, eta hartuko dira libre direnak ikusiz beranta”. Bru trebatzaileak bere sarea erabiliko du jokalari batzuen biltzeko; Jean Monribotek errana du Toulonetik itzuliko dela Baionarat, eta beste bidea Hegoafrikakoa du Avironek: “Hegoafrikako Sharks taldearekin badugu partaidetza, eta pentsatzen dut pistak aktibatuko direla jokalari batzuk handik etorrarazteko”. Beste aukera bat izan daiteke urtarrilean, Munduko Kopa bukatu ondoan, handik kontratu bila itzuliko diren selekzioetako jokalariengana jotzea.\n17 milioi euroko buxeta\nJokalarien erosteko, aurrekontuaren osatzen hasiak dira jadanik Avironeko buruzagiak. Lehen mailara igatearekin, jadanik, 3,6 milioi euroko laguntza zakuratuko dute Ligatik. Beste iturria partiden jarraitzaileetarik igurikatzen dute: “Aurten, 4.000 harpidedun ditugu, eta aurrekontuan —pixka bat optimista atzematen dut, baina— 8.000rat pasatzea jarri dute. Dena den, txartela gehiago saltzen dira Tolosa, Clermont, Racing eta Toulon bezalako taldeak heldu direlarik”.\nAkziodunek ere diru gehiago emanen dute, jokalari batzuk zuzenki enpresa batek pagatuak izanen baitira. “Avironek bere gain hartuko du bere zatia, eta gaineratekoa osatuko dute publizitatearen bidez, irudi eskubideen bidez”.\nAhantzi gabe Baionako Herriko Etxeak diru publikotik talde profesional pribatuari aurten eman dizkion 900.000 euroak. Heldu den urteko, 17 milioi euroko buxeta pentsatua du denetarat.\nHorretaz gain, Bru trebatzaileak beste tresna bat eskatua du jokalarien prestakuntzarako: Emaitzen zentroa. Jean Dauger zelaiaren ondoko lurretan eraikitzekoa litzateke, eta herriko etxeak baimena ematekotan du. “Behar dugu zentro bat gazteei formakuntzak eskaintzeko errugbitik aparte, diploma bat bermatzeko. Gaur egun ez da deus. Burasoek haurrak uzten dituzte Jean Daugerren, errugbian ari dira 15:00ak arte, eta gero Baiona Ttipian dira; ez dute egoitzarik beren artean egoteko”.\nOroz gain, trebakuntza fisikorako zentroa litzateke, araberako tresneria, prestatzaile, medikuekin, eta aterpetzeko ganberekin. Blainek dio ofizioko pilotari, surflari eta beste kirolariei zabalik izanen dela. Zortzi bat milioi euroko kostua aitzin ikusi diote. “Nahi dugu ere, Euskal Herri osorat begira, Hegoaldeko taldeei proposatu entrenamenduak egitea Baionan. Pentsatzen dugu Hernanitik heldu badira 40 gazte, partida baten ikustera eta entrenamendu baten egiterat, ondoko asteburuan burasoekin etorri nahiko dutela Avironen ikustera”.\nEuskal Herri mailako asmo orokorragoa aipatu du, bukatzeko, Blainek: “Badugu bide orri bat, ez dena arrunt ofiziala, kluba lurraldeari berriz lotzeko. Lurraldea aipatzen delarik, zazpi probintziak dira. Bistan da: Avironen ez dira abertzaleak, baina ohartzen dira mundu ekonomikoa non den eta badirela gazte boluntarioak errugbian ari direnak hemendik ordu batera”.


Santamasak 2005: taloa eta hotza - Arrasate - Goiena.eus\nSantamasak 2005: taloa eta hotza\nMaider Arregi 2005-12-22 10:35\nHotz handia egin arren, jende ugari dabil Santamasetan. Askok gustora asko jan dute talo eta txorizo beroa. Bertan izan dira besteak beste Jon Sistiaga kazetaria eta Aitor Lopez Rekarte futbol jokalaria. Hona hemen egun osoan izango diren ekintzen egitaraua eta argazkiak:\n10:00: Erakusketa eta Lehiaketa. Seber Altube plazan, fruta eta barazkiena.\n10:00: Eztia. Herriko Plazan lau ezti mota dastatzeko aukera. 14:00etan ezti sorta zozketatuko dute\n10:00: Ganadu feria. Garibai etorbidean, Debagoieneko Ganadu Feria. Gipuzkoako Kutxak eta Euskadiko Kutxak lagundu dute.\n10:30: Artisauak. Jokin Zaitegi plazan, Artisauen erakusketa.\n11:00: Gazta lehiaketa. Udaletxeko osoko bilkuren aretoan.\n11:00: Pintxo lehiaketa. Herriko Plazan II.Pintxo Lehiaketa\n11.30: Harri-zulatzaileak. Zaldibar pilotalekuan Meatzetako harri-zulatzaileen erakustaldia.\n12:00: Txahal pintxoak. Herriko Plazan txahal pintxoak saltzen hasiko dira.\n12:30: Herri Kirolak. Zaldibar pilotalekuan, aizkolariak: Olasagasti, Arrospide, Nazabal, Larretxea, Barberena eta Mugertza. Aizkolari gazteak: Ugaitz eta Atutxa. Harri-jasotzaileak: Miren Urkia, Izeta II.a, Aimar Saralegi eta Ostolaza\n13:00: Sari Banaketa. Udaletxeko osoko bilkuren aretoan, barazki, fruta, gazta eta pintxo lehiaketen sari banaketa.\n19:00: Tapia eta Leturia: Herriko Plazan, bikote ezagun horren kontzertua. Horrez gain, Euskal Herriko dantzak irakatsiko dituzten emanaldiak irauten duen bitartean.\n20:00: Bertso saioa. Amaia Udal Antzokian AEDren eskutik. Bertsolariak: Andoni Egaña, Maialen Lujanbio, Aitor Mendiluze, Jon Maia, Igor Elortza eta Unai Iturriaga. Gai-jartzailea: Enaitz Alustiza.\n22:00: Pilota partiduak. Uarkape pilotalekuan, profesional mailako punta-puntako partiduak. Lehen txapelketa bost barruan egingo dute: Parro Lazkanoren kontra. Zesta-punta partida, berriz, honako hauek jokatuko dute: Aymar eta Kalzakorta Santi eta Etxanizen kontra. Bi hiruren kontra: Mikel Goñi-Torre II.a vs. Gernika- Torre III.a-Bilbao.


"Une erabakior hauetan, herritarrok hitza hartu nahi dugula erakutsi behar dugu" - Orio - Karkara.eus\n"Une erabakior hauetan, herritarrok hitza hartu nahi dugula erakutsi behar dugu"\nKarkara 2018-06-08 11:05\nIganderako Gure Esku dago-k antolatutako giza kate erraldoia antolatzeko buru-belarri lanean ari dira herri dinamikak. Erabakitzeko eskubidearen aldeko ekitaldi horretan hartzaile izango da gainera Orio.\nGiza katea 12:00etan osatuko da. Larunbatera bitartean, giza katean parte hartzeko izena emateko lanean jardungo dute herriz herriko Gure Esku Dago-ren herri dinamikek. Oraindik izena eman gabe daudenak horretara animatu dituzte: Une historikoak bizitzen ari da gure herria, eta une erabakior hauetan herritarrok hitza hartu nahi dugula erakutsi behar dugu. Horretarako, ezinbestekoa da ekainaren 10eko giza katean denok parte hartzea, gure bizitzari eragiten dion ororen gainean erabaki nahi dugula adierazteko.\n10:00etan bilduko dira oriotarrak herriko plazan, eta bertatik bideratuko dute antolatzaileek jendea osatu beharreko bi kilometroetara. Aginaga auzoaren amaieratik Etxeluze gaztetxeraino doazen kilometroak hernaniarrek osatuko dituzte, eta Oibartzarretik Talai Mendirainokoak oiartzuarrek. Azken hauekin batera, Kataluniako herritar batzuk etorriko dira, eta Oibartzar parean emanalditxo bat egingo dute.\nGiza katea, kilometroka\n18. Orion, Hernanikoak.\n19. Orion, Hernanikoak.\n20. Orio, Anibarko portuan, Hernanikoak.\n21. Orion, Oriokoak.\n22. Orion, Orio eta Aiakoak.\n23. Orion, Oiartzungoak.


5 MILIA Buru Osasunaren alde - Mugibili\n24 de septiembre de 2017 Campus UPV (Donostia), Berio Pasealekua,\nAGIFES elkarteak 5 MILIA Buru Osasunaren Alde VI. Lasterketa Solidarioa antolatu du. Korrikaldi honen helburua da gizartea buru gaixotasuna duten pertsonengana gertura dadin bultzatzea.\nLasterketaren data: 2017ko irailak 24\nLasterketaren distantzia: 8 kilometro\n11:30: haurren lasterketa, helduen sari-banaketaren ostean.\nNON DAGO IRTEERA?\nTxip horirik ez daukatenek izen-ematearekin batera erosi dezakete berea. Txip horiaren salneurria dendetan 18 eurokoa da, baina lasterketa honetako inskripzioarekin batera erosten dutenek 10 eurotan izango dute. Beraz, inskripzioari txipa eransten diotenek 20 euro ordaindu beharko dituzte; jada txipa badaukaten korrikalariek, aldiz, 10 euro besterik ez dituzte ordaindu beharko.\nMAILAK ETA KATEGORIAK HELDUEN LASTERKETAN\nBeteranoak (46 urtetik aurrera)\nSenior (26-45 urte artekoak)\nJunior (14-25 urte artekoak)\nGizonezko eta emakumezkoen kategoriak bereiztuko ditugu. 14 urtetik aurrerakoentzat baimendutako lasterketa.\nEgun berean haurren lasterketa egingo da eta izen-emateak Kirolprobak webgunearen bidez egin behar dira. 5 eta 13 urte arteko ume eta gaztetxoek parte hartu ahal izango dute bertan, adinaren araberako taldeetan banatuta. Eurak ere kamiseta eta domina jasoko dute.\nNON IKUSI DEZAKET SAILKAPENA?\nwww.kirolprobak.com webgunean argitaratuko dugu sailkapena.\nEz da beharrezkoa korrika egitea Buru Osasunaren aldeko ekimen honetan parte hartzeko. Nahi izanez gero Elkartasun Dortsola eskura dezakezu! Horrela zure dortsala eta kamiseta jaso ahal izango dituzu Apalategi Kirolak dendan edo korrikaldiaren egunean gainontzeko partaideek bezala. Dortsala Kirolprobak webgunearen bitartez edo Agifesen web orritik eskura dezakezu (www.agifes.org).\nGainera, korrikaldiaren egunean EHUko Zuzenbide Fakultateko eraikin gorrian jaso daiteke poltsa, 8:00etatik 9:00etara. Boltsak aldez aurretik hartzea eskertuko genizueke, azken orduko pilaketak ekiditeko.\nKamiseta neurrien eskaerari ahalik eta hobekien erantzungo diogu, gure posibilitateen arabera.\nIrailaren 21ean edo 22an izena ematen dutenek (ostegunean edo ostiralean) ezingo dute korrikalari poltsa egun horietan jaso; larunbatera edo igandera arte itxaron beharko dute. Hau da, larunbatean Apalategin edo igandean EHUko pabiloian jaso behar dute poltsa.\nPosible izango da autoak EHUko parkinean uztea, baita Carlos Santamaría eraikinaren aparkalekuan ere, irailaren 24an, 7.45etik 18.00etara bitartean. ADI! 18etatik aurrera ezingo dira kotxeak atera.\nDomingo 10:00 h\nCampus UPV (Donostia)\nHola, ha encontrado interesante esta actividad: 5 MILIA Buru Osasunaren alde http://mugibili.euskadi.eus/actividades/31240/5-milia-buru-osasunaren-alde Saludos, Mugibili


Borrell-ek Sheikh Jarraheko indarkeria gaitzetsi du, Israelen ekintzak nazioarteko zuzenbide humanitarioaren arabera legez kanpokoak direla esan du - EU Reporter\nGaur (apirilak 10) Bruselan bildutako Atzerri ministroek Jerusalemgo egoera eta Palestinako hauteskundeak atzeratzea aztertu dituzte. Josep Borrell EBko goi ordezkariak esan du ministroak oso kezkatuta daudela azkenaldian izandako istiluen eta indarkeriaren ondorioz Tenpluko mendian, Al-Aqsa meskitan eta Sheikh Jarrah ekialdeko Jerusalemen, Israelgo indarrek Palestinako biztanleak beren etxetik behartzen dituztelako.\nLeku santuen statu quo-a erabat errespetatzeko eskatu zuen Borrellek. Ministroek ere esan zuten: "Alde guztietako buruzagi politikoek, erlijiosoek eta komunitarioek eutsi eta erantzukizuna erakutsi beharko lukete eta ahalegin guztiak egin beharko lituzkete egoera ezegonkorra baretzeko".\nGaur arratsaldean Gazatik egindako erasoei erantzunez, Heiko Maas Alemaniako Atzerri ministroak txio bat egin du: "Alde guztiek dute zibilak hildako gehiago ekiditeko betebeharra".\n"Israelgo zibilen aurkako suziria ez da inolaz ere justifikagarria, eta, zalantzarik gabe, ez du inolako ekarpenik gatazka konpontzeko, zentzugabeko indarkeria areagotzea baizik. Alde guztiek dute hildako zibil gehiago ekiditeko betebeharra". AM @HeikoMaas\n- GermanForeignOffice (@GermanyDiplo) 10 daiteke, 2021\nSheikh Jarrah-en, Borrellek Israelek gogorarazi du nazioarteko zuzenbide humanitarioaren arabera bere ekintzak legez kanpokoak direla eta lurrean tentsioak bultzatzen dituela. Egoera lasaitu zezakeen gurtzaile juduak espanadara sartzeari uzteko erabakia positibotzat jo zuen.\nBorrellek esan du EBk Palestinako Agintariei hauteskundeak egitera bultzatzen ari zaiela, baina Israelek ekialdeko Jerusalemen hauteskundeak egiten ez uztea ekarri duela atzerapen gehiago aukeratzera.\nGai erlazionatuak:ezaugarriJosep Borrell\nEBk, AEBek eta Laukoteak kezka agertu dute Zisjordanian, Jerusalemen eta Gazako mugan tentsioen eta indarkeriaren gorakadagatik\nJanez Jansa Esloveniako lehen ministroa (Irudian) Irango erregimenak giza eskubideen urraketen erantzule izan behar duela adierazi du, Josep Borrell EBko kanpo politikako buruaren erreakzioa eragin duen adierazpenean., idazten du Yossi Lempkowicz.\nEsloveniak uztailaren 1etik EBko sei hilabeteko presidentetza dust.\nJansa Iraneko oposizio mugimenduak, Irango Erresistentzia Kontseilu Nazionalak, antolatutako Iran Libreko Mundu Gailurrera zuzentzen ari zen.\nJansak konferentziari esan dio "Irango herriak demokrazia, askatasuna eta giza eskubideak merezi dituela eta nazioarteko komunitateak sendo lagundu beharko lukeela".\nEsloveniako lehen ministroak ere aipatu zuen Amnesty Internationalen eskaerak Ebrahim Raisi Irango presidente hautetsi berria ikertzea exekuzioetan izandako ustezko parte hartzeagatik. «Ia 33 urtez munduak ahaztuta zituen sarraskiaren biktimak. Hau aldatu beharko litzateke ", esan du Jansak.\nErreakzio batean, Borrellek esan du Jansak EBko Kontseiluko presidentetza birakaria izan dezakeela baina ez duela EB "kanpo ordezkatzen" kanpo politikan. Jansaren adierazpenek tirabira piztu zuten Iranekin ere.\nBorrellek esan du Mohammad Javad Zarif Irango Atzerri ministroak deitu ziola galdetzeko "Esloveniako lehen ministroaren deklarazioek Europar Batasuneko jarrera ofiziala ordezkatzen duten, kontuan hartuta nolabaiteko nahasmena egon dela Eslovenia gaur egun herrialdea izateak Kontseiluko txandakako presidentetza izatea ".\nEBko kanpo politikako ordezkariak esan zion Zarifi esan ziola "gure erakunde esparruan, lehen ministro baten posizioak - txandakako Kontseiluko presidentetza duen herrialdekoa bada ere - ez duela Europar Batasunaren jarrera ordezkatzen".\nGaineratu zuen Charles Michel Europako Kontseiluko presidenteak soilik ordezkatu zezakeela EB estatu eta gobernuburuen mailan.\n"Kanpo politikak EBko estatu kideen eskumena izaten jarraitzen du eta estatu kide bakoitzak nazioarteko politikaren gai bakoitzerako egoki ikusten duen iritzia izan dezake. … Niretzat Jansaren posizioak Europar Batasuna ordezkatzen duen ala ez esatea besterik ez dago. Eta, zalantzarik gabe, ez ", esan du Borrellek.\nBorrellek esan du EBk "jarrera orekatua" duela Iranen aurrean "presio politikoa egiten duena beharrezkotzat jotzen denean, arlo askotan, eta, aldi berean, beharrezkoa denean lankidetza bilatzen du".\nEBk koordinatzaile lanetan dihardu gaur egun Iranekin 2015eko akordio nuklearra berreskuratzeko.\nPolitico.eu-k aipatutako Esloveniako EBko ordezkaritzako bozeramaileak esan du "Esloveniak ez duela inolako asmorik Iranen barne arazoetan sartzeko". Hala ere, gehitu du Esloveniak "beti defendatzen dituela giza eskubideak eta oinarrizko askatasunak. Hori bat dator gure balioekin eta legediarekin ".\nEslovenia Europar Batasunaren barruan Israelen aldeko herrialdetzat hartzen da. Azken urteotan, herrialdeak buelta zorrotza egin zuen EBko bloke sobietar ohia zen EBko Israelen aurka bozkatu zuen herrialdeetako bat izan zelako. Esloveniak ia Palestinako estatua aitortu zuen 2014an, baina, azkenean, parlamentuak gobernuari horretarako deia egitea besterik ez zuen aukeratu.\nJansaren alderdia, garai hartako oposizioan, izan zen estatu palestinar bat sostengatzearen aurka zegoen bakarra.\nEsloveniak Israelen aldeko bi ekintza egin zituen, urteroko botoa abstentziotik oposiziora aldatu zuenean, Idazkaritzako Palestinako Eskubideen Dibisioaren agintaldia luzatzen duen NBEren Batzar Nagusiaren ebazpenean.\nHezbollah-en '' hegal militarra '' deiturikoa soilik debekatu duen EBren aurka, Esloveniak Libanoko erakunde osoa "bakerako eta segurtasunerako mehatxua suposatzen duen erakunde kriminal eta terrorista" dela esan zuen.\nIsraelek duela gutxi Hamasekin izandako gatazkan, Israelgo bandera Esloveniako eraikin ofizialetan altxatu zen estatu juduarekiko "elkartasun" seinale gisa. "Elkartasun seinale gisa, bandera israeldarra jarri genuen gobernuaren eraikinean", esan zuen esloveniar gobernuak txio batean estandarraren argazki batekin.\n"Eraso terroristak gaitzesten ditugu eta Israelen alde egiten dugu", esan du.


Osakidetzakoa, orain arte Enplegatuaren ataria deitua, Osakidetzako langileentzako komunikazio- eta harreman-kanala da\nAtari honetan, zure datu pertsonal, datu profesional, ordainketa, kartelera, prestakuntza eta irakaskuntzari buruzko informazioa aurkitu ahalko duzu, baita atal bakoitzaren deskribapena ere.\nEra berean, aukera izango duzu eskaera jakin batzuk tramitatzeko: oporrak, baimen eta lizentzia batzuk, txanda aldatzeko, euskararen agiria baliozkotzeko, euskararen ezagutzatik salbuesteko, enpresaren ziurtagiria...\nHorrez gain, dagoen informazioari buruzko hainbat eskuliburu zure eskura dago.\nOsakidetzakoara Txartel Profesional Elektronikoarekin (TPE) sar daiteke; eta intranetetik edota webgunetik, identifikazioaren (NAN) eta sarbide-gakoaren bidez (lanpostuaren ordenagailuan sartzeko erabiltzen den berbera).\nGogoratu: laneko lotura amaitu ondoren, urte batez kontsultatu ahalko dituzu hainbat funtzionalitate Osakidetzakoan. Nolanahi ere, izapidetu ahalko duzun eskaera bakarra enpresa-ziurtagiria izango da.\nMicrosoft Internet Explorer: 7-11 bertsioak\nMozilla Firefox: bertsio guztiak\nNetscape Communicator: bertsio guztiak\nApple Safari: 3.1 bertsioaren berdina edo geroagokoa\nAzken aldaketako data: 2020/01/29


Unga-unga - - Anboto.org\nAmaia Ugalde Begoña 2021-04-14 08:30\nPaseoan genbiltzala topatu genituen hiru lagunak, eta euren planaren berri eman ziguten; taberna baten bazkaldu zuten, baina leku lasaiago batera mugitzea erabaki zuten arratsaldean, euren berbetan taberna hartan “unga-unga giroa” nabaritzen hasi zirelako. Realak eta Athleticek jokatutako kopako finalaren eguna zen.\nFutbolaren aitzakian parranda asko bota izan da gure herrian, eta hori gauza normala izan da; normala zen, lehengo bizitzan bai. Orain, asteburuetako adrenalina dosia oso deskafeinatuta dute futbolzaleek, eta ulertzen dut horrelako ekitaldi baten beharra izatea: ilusiogarria den zerbait bizi.\nBaina pasatu egin zarete. Pasatu egin zara, EITB. Partiduaren aurretik itzelezko publizitate zaparrada jasan behar izan dugu; gurea bai ala bai, Euskaltel, Kaiku, Kutxabank eta Eroski. Kirola lantzen ez zuten saioetan ere gaia aterata, besterik ez zen, giroa berotzen. Eta gero harrituta eta eskandalizatuta agertuko zaizkigu Klaudio Landaren tertulian, futbolzale tropak Lezama eta Zubieta kanpoan pilatutakoan.\nBatzuetan pentsatzen dut pandemiak zahartu egin nauela, serioago bihurtu nauela. Buruak katakrak egiten dit sarritan: Aste Santuan pandemiari aurre egiteko neurri berriekin Elorrio eta beste hainbat herri itxi zituztelako, Europako turistak etorri ahal izan diren artean. Koparen bueltan izandako jarrerak baino askoz suabeengatik isun potoloak jartzen ari delako Ertzaintza, sarritan handikeriaz eta boterekeriaz.\nNik ere egin gura dut unga-unga apur bat berandu baino lehen, baina ez nago prest. Eta ingurua ere ez dut prest ikusten, komunikabideetatik izu-mezuekin tartekatuta baietz esaten badidate ere.\nAsteburu honetan, beste bat.


Donostia Zinemaldia :: Sen to Chihiro no Kamikakushi\nSen to Chihiro no Kamikakushi / Spirited Away (Chihiroren bidaia)\nChihiro 10 urteko neskatila da, guratsua eta egoskorra, unibertso osoak bere nahierara makurtu behar duela uste duena. Akio eta Yugo bere gurasoek etxez aldatu behar dutela esaten diotenean, Chihiro haserretu egingo da. Lagunek oparitu dioten lore-sorta eskuetan oraturik, bere etxe berrirantz abiatuko da. Familiak okerreko bidea hartu du antza, kale itsu misteriotsu baten amaieran bukatuz. Bertan, eraikin gorri izugarri bat dago, eta honek amaierarik ez duen tunel batetik, aho erraldoia bailitzan, hiri fantasmagoriko bateraino daramatza, non egundoko otordua aurkituko dute. Akio eta Yugo bazkari gozo-gozo hori jaten hasiko dira gogo biziz, platerez plater dena irentsiz, eta bat-batean txerri bihurtuko dira, bere alaba begira dutela. Nahi gabe, antzinako jainko eta izaki magikoen munduan sartu baitira, Yubaba deabruzko harpia aztiaren agindupeko lurretan.\nTokio, 1941. 1963an, Toei estudioetan hasi zen animazio-buru gisa, Dobutsu Takarajima izenburuko Altxorraren uhartea-ren moldaketa batean eta Heidi telesailean parte hartuz. Zuzendari lanetan 1978an hasi zen, eta Kaze no tani no Nausicaa (1984) filmarekin bere lehen arrakasta lortu zuen. 1985ean, Ghibli estudioak sortu zituen. Horrez gain, ?manga? erako liburu batzuk argitaratu ditu. Bere azken pelikuletako batek, Mononoke hime (Mononoke printzesa, 1997), oso harrera ona izan zuen mundu zabalean.\nANIMAZIOA/ANIMATION/ANIMACIÓN Masashi Ando, Kitaro Kosaka, Megumi Kagawa


Hil baino lehen ikusi beharreko serieak eta filmak – Txick aldizkaria\nHil baino lehen ikusi beharreko serieak eta filmak\nTenprada honetako modak\nElite→ Nadia, Samuel eta Cristian langile klaseko auzo batean bizi dira, eta beka bat ematen diete Encinas Ikastetxean ikasteko, beraien eskola erre egin delako. Marina nerabe bat da, ikastetetxeko 3 berrien laguna egiten dena, baina batezere Samuelekin. Cristian oso desberdina da beti drogekin dabil eta ikasketek ez zaizkio axola batere. Nadiak berriz bere iraganan zer nahi duen ondo daki. Bere gurasoak musulmanak dira eta fruta denda bateko jabeak eta berak garbi dauka eziketa oso inportante dela pere ametsetako unibertsitatera joateko. 8/10\nMerli → Merli filosofiako irakasle berria da bere semearen institutuan. Aristotelesek bezala peripatetiko taldea sortuko du batxiller bateko gelan. Merlik ereakusteko modu ezberdina du eta hori ez zaie gustatuko institutoko irakasle batzuei. 9/10\nRiverdale→ Jason Blossom, nerabe bat, hil egiten da Riveldale herrian ikasturte berria hasi baina lehenago. Ikasturte berri hastera doa eta Bettyk gogo handiak dauzka bere lagunak eta Archie ikusteko. Serie honetan misterioa landuko da. 6,5/10\nStranger things→ Istorio honetan, 80ko hamarkadan haur bat bat-batean desagertu zela kontatzen da. Gertakari horrek agerian uzten ditu inguruan gertatzen diren gertakari bitxiak, gobernuak egiten dituen esperimentu batzuen ondorio. Gainera, naturaz gaindiko indar kezkagarriak eta neskato aztoragarri bat agertzen dira hirian. 10/10\nFriends → Monica, Rachel, Chandler eta Joey bizilagunak dira. Beraien lagunak Phoebe eta Rossekin batera 6ko lagun taldea osatzen dute. Serie honek beraien New Yorkeko bizitza kontatzen du, eta nola elkartzen diren egunero etxe azpiko kafetegian. Barre asko egingo duzu, Manhattanen 90eko hamarkadan bizi zinela desiatuko duzu eta zure kuadrilla kafeteria batean elkartzera behartuko duzu. 8.5/10\nBaby→ Bidaia ordaintzeko prostituzioan aritzen diren 14 eta 16 urte bitarteko neska nerabe batzuen istorioa kontatzen du fikzioak. Negozio honetan Erromako poliziak, politikariak eta enpresaburu garrantzitsuak daude. 9/10\n13 reasons why→Halako batean, Clay Jensen nerabe horietako bat etxera iritsi da, bidaltzailerik gabeko zapata-kaxa misteriotsu batekin topo egin duenean.’ Intrigatuta, irekitzea erabaki du, eta kassetteko zinta batzuk aurkitu ditu. Antza denez, Hannah Baker-ek grabatu ditu, bi aste lehenago bere buruaz beste egin zuen ikaskideak.\nSkins→ Bristolen bizi diren 16 eta 18 urte bitarteko lagun-taldea dira protagonistak. Hauek osatzen dute taldea: mutil erakargarri eta ezaguna, neska-laguna, mutil musulman drogazalea, gay bat, elikadura-arazo bat duen neska bat, birjintasuna galtzeko irrikitan dagoen mutiko bat, familia-arazoak dituen neska adimentsu eta pribilegiatua, musikarigai bat eta bere irakaslearekin maiteminduta dagoen mutil parrandazale bat. Atal bakoitza pertsonaia bati buruzkoa da. 8/10\nEnola Holmes→Nerabe horren bizitza du ardatz istorioak, ia ez du harremanik anaiekin -Henry Cavill eta Sam Claflin-, eta jaiotzatik Eudoria amarekin (Helena Bonham Carter) oso lotuta dago. Honek beti erakutsi zion independentea izaten eta xakea, arku-tiroa edo gorputzez gorputzeko borroka bezalako trebetasunak garatzen. Baina, halako batean, Holmes andrea desagertu egin da etxe bihozgabe horretatik, arrastorik utzi gabe.’ Hasieran lur jota, Enolak ez du ulertzen zergatik desagertu den bere aita, eta Mycroft legezko tutoreak dama bihurtu nahi duela ere onartu behar du. 10/10\nMi primer beso→ Elle Evans fisikoki garatu berri den nerabea da, eta inoiz ez dio inori musurik eman. Elle bere lagunik onenaren, Lee Flynn-en, egun berean jaio zen, eta harreman estua du harekin, amak ere lagun minak baitira. Biek adiskidetasun itun bat dute jarraitu beharreko zenbait arauekin, besteak beste, berak ez duela bere anaiarekin bat egiten. Hori arazo bat izango da, gainera, institutuko mutil herrikoia baita, eta neska batek ere ez dio aurre egiten, eta Elleri erreparatuko dio.8/10\nDe todos los chicos de los que me enamore→ Lara Jean Covey gazteak gutunak idazten jardun du bizitza osoan. Harreman txarrak izan zituen mutil horiekin guztiekin, edo ez zuen ezer lortu. Karta horiek guztiak berak bakarrik ezagutzen duen kutxa batean gordetzen ditu. Egun batean, modu misteriotsuan zuzentzen zizkieten mutilei ematen zaizkie maitasun-gutun (edo desamodio-gutun) horiek guztiak. Orain, Larak iraganeko maitasunei aurre egin beharko die, baita haien eta inguruko jende guztiaren erreakzioari ere. 7,5/10\nLas ventajas de ser un marginado→ Charlie gazte baztertua eta lotsatia da, eta gutun batzuk idazten dizkio identifikatu gabeko pertsona bati. Gutun horietan adiskidetasuna, familia-gatazkak, lehen hitzorduak, sexua edo drogak aztertzen ditu. Protagonistak zailtasunei aurre egin behar die, eta, aldi berean, pertsona-talde bat bilatu behar du, haiekin bat egin eta gustura senti dadin. 1999an argitaratutako Stephen Chboskyren liburuan oinarritutako pelikula. Gioi oso ona eta aktore paregabeak: Emma Watson, Loagn Lerman, Paul Rudd, Mae Whitman… 10/10\nAfter→ Tessa Young ikasle dedikatua da, alaba arduratsua eta neska-lagun leiala. Gazteak asmo handiak ditu etorkizunerako unibertsitateko lehen urtean. Bere mundua aldatu egingo da Hardin Scott ilun, menderakaitz eta misteriotsua ezagutu duenean, bere burua aurkitu eta sexu-esnatze bidaian.7,5/10\nLady Bird → Christinek (Saoirse Ronan) «Lady Bird» du izena, eta Sacramentoko nerabea da, institutuko azken urtean. Gazteak, arte-zaletasunak dituela eta ekialdeko kostaldean bizitzearekin amets egiten duela, bere bidea aurkitu eta amaren (Laurie Metcalf) itzal babesletik kanpo definitzen saiatzen da. 9,5/10\n© Txick aldizkaria 2021


Enpresen aseguru gehiago | Caja Rural de Navarra\nASEGURU GEHIAGO ENPRESENTZAT\nAseguru gehiago zuretzat eta zure enpresarentzat\nBabestu zure enpresa eta zure langileak ustekabeko guztietatik zure beharretara egokitutako aseguruekin.\nGuztiaz arduratzen gara, zure negozioaz kezkarik gabe arduratu zaitezen.\nZure makineriarentzako arrisku orotako asegururik onena.\nZure negozioaren eta/edo enpresaren babesa, makinak matxuratuz gero.\nMakineria konpontzea edo berritzea aseguruaren kontura.\nEdozein motatako makinen babesa, funtzionatzen ari bada edo geldirik badago.\nZure merkantzietarako behar duzun babesa.\nZure merkantziak ongi babestuak kalte materialak, suntsiketa edo desagertzea gertatuz gero.\nEdozein garraiobidetarako: kamioia, merkataritza-ontzia, trena, hegazkina eta besterik.\nIbilbide jakin baterako edo espedizio guztien estaldurarako, ezarritako mugen barruan.\nLasaitasun osoa zure enpresa eta obra guztietarako.\nEraikuntza-obra guztietarako eta edozein obra zibiletarako\nIstripuz eraikuntzak jasandako kalteen estaldura, baita fenomeno atmosferikoek eraginda ere.\nAsegurua zure beharretara egokitzeko aukerako bermeak: Erantzukizun Zibila, Eraikuntzako Ekipo eta Makineriaren Kalteak, eta gehiago.\nKALTEEN HAMAR URTEKO ASEGURUA\nZure legezko betebeharra betetzeko eta eraikuntzaren kalitatea ziurtatzeko.\nEraikinetako akatsetatik edo eraikuntza-akatsetatik babesteko estaldura.\nSustatzailearen babesa legezko betebeharren aurrean.\nEraikuntzaren kalitatea bermatzen du.\nLege- edo administrazio-eskakizun guztiak betetzeko.\nBermeak eremu publikoan\nLizitazio edo egikaritze prozesuetan\nEtxebizitzen sustatzaileak erosleekiko duen betebeharra betetzea.\nIngurumen Erantzukizunari buruzko Legetik etorritako legezko betebeharra betetzeko.\nZure ondarea babestea zure jarduerak ingurumenean kalterik eragiten badu.\nUrari, florari, aireari edo faunari eragindako kalteen estaldura.\nIngurumen-kalteak saihesteko prebentzio-neurriak.\n(*) Ondokoekin kontratatutako aseguruak: RGA Seguros Generales Rural S.A. de Seguros y Reaseguros (IFK: A78524683. DGSFP-ko gakoa: C-616), ASEFA S.A., Seguros y Reaseguros con (IFK: A08171605 . DGSFP-ko gakoa: C-0715), Plus Ultra Seguros Generales y Vida, S.A. de Seguros y Reaseguros (IFK: A30014831 . DGSFP-ko gakoa: C-0517), Mapfre Seguros Generales Compañía de Seguros y Reaseguros, S.A. (IFK: A28141935. DGSFP-ko gakoa C-0058), AXA Seguros Generales, S.A. de Seguros y Reaseguros (IFK: A60917978 . DGSFP-ko gakoa C-0723), Reale Seguros (IFK: A78520293. DGSFP-ko gakoa: C-0613), Allianz, Compañía de Seguros y Reaseguros, S.A. (IFK: A-28007748. DGSFP-ko gakoa: C-0109), Generali España, sociedad anónima de seguros y reaseguros (IFK: A28007268. DGSFP-ko gakoa: C-0072 ), Markel International Insurance Company (IFK: W0068002E . DGSFP-ko gakoa: E-0163) eta Hiscox S.A,. Sucursal en España (IFK: W0W0185688I 067389G . DGSFP-ko gakoa: E-0231).


Aldundiak familien adopzio-prozesuak laguntzeko berariazko programa abian jarri du. Deia, Noticias de Bizkaia\ntopaketa eta hausnarketa jardunaldia\nAldundiak familien adopzio-prozesuak laguntzeko berariazko programa abian jarri du\nAdoptatutako seme-alaben beharrizanak ulertzea eta horien integrazio sozioemozionaleko prozesuak garatzen laguntzea\n2018(e)ko martxoaren 17a, larunbata - 12:09etan eguneratua\nAdopzio foru topaketako irudia\nBizkaiko Foru Aldundiaren Gizarte Ekintza Sailak pertsona adoptatuen eta adopzio-familien artean sortzen diren beharrizan berriei buruzko topaketa eta hausnarketa jardunaldia prestatu du. Jardunaldiaren izena "Nerabezaroko arazoak eta adopzio-familietan arazoei erantzun integratzaileak ematea" da.\nBILBAO. Administraziorako eta Gizarte Sustapenerako zuzendari nagusiak, Maite de Iturratek, inauguratu du 240 familia bizkaitarren parte hartzea izan duen topaketa. Jardunaldia foru erakundeak adopzio-familiekin 2009. urtean hasi zuen Adopzioa Laguntzeko Programaren barruan sartzen da. Programa horren barruan, familia hauentzako eta esparru askotako profesionalentzako prestakuntza ez ezik (jardunaldiak antolatuta, familientzako tailerrak edo era bateratuan seme-alaba adoptatuentzako eta gurasoentzako jarduerak eginda), adingabeko adoptatuentzako eta euren familientzako laguntza terapeutikoa, jatorria bilatzeko aholkularitza eta artekaritza etab. sartzen dira.\nJardunaldiei dagokienez egin diren urte hauetan guztietan parte hartu dute hala estatu mailan nola nazioartean ospe aintzatetsia duten profesionalek eta espezialistek eta era askotako gaiak aztertu eta landu dira, besteak beste: pertsona adoptatuek izaten duten kalte emozional posibleak mola osatu;eskolan sortzen diren zailtasunak;pertsona horiek eta euren familiek bizitzen dituzten bereizkeria egoerak;nerabezaroa;traumaren kalte neurologikoak;adopzioan gertatzen diren hausturei nola ekin eta prebenitu;eta loturaren teoriaren ulermenaren garrantzia.\nNerabezaroa, aldaketaz beteta dagoen etapa ebolutiboa\nBizkaiko Foru Aldundiaren Gizarte Ekintza Sailak aurten, berriz ere (2016an ere horrela egin zuelako) nerabezaroan sortzen diren zailtasun emozionalen gaiari ekitea planteatu du, gai hau funtsezkoa delako mutil eta neska hauen artean, aldi berean oinarri moduan hartzen delako adopzioaren portzentaje handia nerabezaroan gertatzen dela.\nAdopzioaren osteko zailtasunak asko dira eta oso ezagunak diren, eta beldurra eragiten duten, aurre-nerabezaroan eta nerabezaroan azaltzen dira;horregatik beharrezkoa da egoera larriei eta konplexuei aurre egiten eta bizi izan diren hasierako esperientziek utzi duten kaltea gainditzen lagunduko duen ikuspegi konpartituta edukitzea. Azken urteetan Bizkaiko Umeen Foru Zerbitzuko maila guztietan egiaztatu egin da hazi egin dela pertsona adoptatuen eta adopzio-familien kopurua, osasun mentalarekin eta hezkuntzarekin lankidetzan, arazoei ekiteko garapen konplexuak, intentsiboak eta koordinatua behar dituztenak. Datuek argi erakusten dute nerabezaroaren etapan zailtasun eta beharrizan guztien larrialdi handiagoak gertatzen direla eta oraindik ere derrigorrezkoa dela adopzio-familiei laguntzea euren seme-alabek abandonuaren beldurragatik eta izan ditzaketen esperientzia traumatikoak berriz bizitzeagatik duten beldurra arintzeko eta gutxitzeko.\nLarunbat honetako jardunaldia, hausnarketa teoriko bat baino gehiago, batez ere familiek beste agente batzuen laguntzarekin, eta horien artean daude Bizkaiko Foru Aldundiaren Umeen Zerbitzuko profesionalak, egiten duten ahalegin konpartitu horretan lagunduko duten bitarteko, estrategia eta erreminta praktikoen ekarpena izan nahi du.\nHorrela aurtengo jardunaldian hizlari moduan parte hartzen du Rafael Benito Moragak, Bartzelonako IFIV Institutuan umeen traumaterapia sistemikoa ikasi zuen psikiatra eta familia-terapeutak. Urteak daramatza Donostian lanean.\nRafael Benito Moragak lan oso intentsua burutzen du familia eta adingabekoei arreta eskaintzen (horien artean adopzio-familia eta seme-alaba adoptatu asko daude) eta, aldi berean, familia eta profesionalentzako prestakuntza-jarduerak egiten ditu eta artikuluak eta liburuak argitaratzen ditu. Azken urte hauetan garapen neurobiologikoan eta fisiologikoan bizitzaren hasierako urteetako kontrako baldintzen eraginen azterlanean eta zabalkuntzan burutu duen ibilbide luzea bat dator familien erantzunetan kontuan hartu behar diren funtsezko erremintak diren neurozientzien aurrerakuntza handiarekin. Argitaratu berri dauka, José Luis Gonzalo ospe aintzatetsia duen beste psikologo batekin batera, "La armonía relacional, aplicaciones de la caja de arena a la traumaterapia" izenburua duen liburua. Liburu honetan berriz bizitze traumatikorako berariaz adierazgarria den esku hartzeko teknika hau aurkezten du eta bertan egileek, teknika honen bidez, buruko erantzunari eta erantzun neurologikoari buruzko ibilbidea egiten dute. Ibilbide horri esker zilegi da aldi berean oroimenean laguntzen duten eta lehengoratze traumatikoa bideratzen duten estrategiak lantzeko bideak aurkitzea.


Iban Arantzabal: "Gaur egun nekez ikusten dut gauden tokian egotea toki hedabideok Tokikom ez balego" - Lasarte-oria - Txintxarri.eus\nGoiena 2021-04-30 09:00\nApirilaren 23an egin zuen Tokikomek, toki komunikabideen bateraguneak, urteko batzar orokorra, Eibarren. 2020aren balorazioa egin zuten. 2021erako eta aurreragorako asmoak eta helburuak ere izan zituzten hizpide. Batzar hartan gauzatu zen presidente erreleboa ere. Izan ere, azken lau urteetan Tokikomeko presidente izan den Jone Guenetxeak Goiena Komunikazio Taldeko zuzendari nagusi Iban Arantzabali pasa zion lekukoa.


Wil Knight | en munstroak desagerrarazteko zalduna zara Androidea\nWil Night RPGra joko duen jokoa da, erdibidean jarraitzen duen arren. Funtsean, ziegak protagonista diren ingurune horiek guztiak aztertu behar ditugu, horrela, gure zaldiarekin, gauzak guretzat oso zailak egitera aterako diren etsai horien aurka modu dotorean atera gaitezke.\nWil Night-en berezitasunetako bat da nola ulertzen duzu "artisautza". Trollak, iratxoak eta azken ugazabak ezabatzerakoan bidean biltzen ditugun objektu horiek guztiak batu ditzakegu kalitate handiko objektu bat sortzeko. Hau da, maila berekoak konbinatu beharko ditugu hurrengo batera pasatzeko.\n1 Zure zaldia zure lagunik onena\n2 Wil Knight ia infinitua\n3 Ia klikatzailea\nZure zaldia zure lagunik onena\nWil Night-en aukera izango dugu berritu zure arma, kaskoa, armadura eta zaldia. Beste modu batera esanda, zaldun oso batek bilatu beharko ditu ekipamendua hobetzeko eta horrela maila altuagoko etsaiei aurre egin ahal izango die, ziega eta baso ilun horietan noizean behin topatuko ditugun azken buruzagi haiek bezala.\nJokatzeko mugimenduan oinarritzen da ezker edo eskuin etsaiei aurre egiteko edo, besterik gabe, atzera egiteko oinarri infinitu horietako batera itzultzeko. Oinarri horiek bizitza berreskuratzeko aukera ematen digute, nahiz eta gure urratsetan atzera egiten badugu, izugarri zaildu diguten iratxo horiek guztiak topatuko ditugun.\nGauza da etsaiak hiltzen joatea objektuak lortzeko eta objektu horiek eraldatu egiten dituzte. Beraz, gure mendirako armadura hobea edo kasko horren aldeko apustua egin dezakegu haien erasoetatik hobeto defenditzeko. Esan behar dugu, momentuz, aurkitzen ditugun munstro horiek guztiek ez dutela ikusten dugun ahalmenik erabiltzen. Kalteak kargatu eta erasotzea besterik ez da egiten.\nWil Knight ia infinitua\nWil Night-ek amaierarik ez zegoela ematen du, baina topatuko dugu mapa desberdinak beren inguruneekin dena hain errepikakorra ez izateko. Lehen mapan eskuinera joango gara izaki bizidun guztiak hil arte azken nagusia aurkitu arte. Honek modu honetan harrituko gaitu, non objektu gehiago aurkitu eta mailaz igotzeko jokoa hasi beharko dugun.\nBai bada ere, badaude aurrera egitea ahalbidetuko diguten arma mitikoak azkarragoa baita botere handiagoa ematen diguten gaitasun horiek ere. Wil Gauak eman digun guztia erabiltzen jakinda, aurrera egin ahal izango dugu. Argi utzi behar da hobetutako objektu horiek guztiek gure mendiaren abiaduran abiadura handiagoa edo moteltasun handiagoa sartzeko aukera emango digutela armadura oso astuna bada.\nArrautzak ere baditugu, baina misterio bat uzten dizugu zure burua ezagutzeagatik. Wil Night azkar jokatzen uzten duen jokoa da, Google Play Store-tik pasatzen diren beste asko diruditen arren; batez ere Ego Espada bezalakoak mundu osoko milaka jokalari lotzeagatik ere bereizten dira.\nEta hori ere sentsazioarekin gelditzen gara clicker baten aurrean gaude. Ez litzateke ezer gertatuko erasoa automatikoa izango balitz eta abiarazteko trebetasunetara bideratuko bagenu, protagonistaren mugimendua etsaiengana joatea edo oinarrietara itzultzeko atzera egitea besterik ez baita. Jakina, kontuan hartu objektuak saldu eta beste hainbeste lor ditzakezun denda gehiagora hurbildu zaitezkeela.\nWil Knight joko interesgarria da, alderdi teknikoak bere grafikoetan arreta gehiago erakartzen du. Erabilitako estilo bisuala ilustrazioarena da eta egia esan, oso ondo datorkio momentu askotan iluntasun eta goibeltasun sentsazio hori ematea.\nWil Knight Google Play dendan eskuragarri dago beraz, momentu zenak momentu askotan agertzen diren joko horietako beste batez gozatu ahal izango duzu. Beraz, Wil eta bere zaldia portu seguru batera iristen lagun ditzakezu.\nArtikuluaren bide osoa: Androidea » Android jokoak » Arakatu ziegak zure zaldi ausartarekin Wil Knight-en


Gaiak: Zurra errekortadorearekin hizketan - Euskonews\nDIAZ, Iosu ELORZA, Maite GALLASTEGI, Malen LARRAÑAGA, Ane LARRAÑAGA, Jon Ander SAHUILLO, Leire\nUnai Arana, Zurra ezizenez ezaguna, 1981ean jaiotako bergararra dugu, txikitatik zezenekiko mirespena eta balentria azaldu duen eta jaiez jai zein txapelketaz txapelketa zezenaren aurrean ibili den gizon ausarta. Aldez aurretik, eskerrak eman nahi dizugu gurekin elkartu eta galdera sorta hau erantzuteagatik. Zurra, Bergarako zezen plazan. Argazkia: Unai Aranak utzia\nAdina: 30 urte Herria: Bergara Ikasketak: Proiektu Mekanikoen Garapena Lanbidea: instalatzailea Pelikula bat: El sexto sentido Kolore bat: gorria Bidaiatzeko toki bat: Mexiko Amets bat: aberastea lanik egin gabe Zenbaki bat: 7 Bizitzaren leloa: txapela buruan eta ibili munduan Musika talde bat: Imuntzo eta Beloki Futbol talde bat: Bartzelona Mendia edo itsasoa: Mendia\nNoiz piztu zitzaizun zezen munduarekiko duzun zaletasun eta grina hori? Zaletasuna gaztetatik piztu zitzaidan; umea nintzenetik.\nZenbat urterekin debutatu zenuen zezen plazan? Behi edo zezen baten aurrean izan zen? Hamazazpi edo 18 urterekin izan zen (ez nago oso seguru), eta behi baten aurrean izan zen. Uztai–txapelketak egiten genituen, eta behiari adarrean uztaia sartzea zen kontua.\nTalde batean hasi zinen edo zure kontura? Hasiera batean, bakarrik, baina gero talde bat sortu genuen, gaur egun ere oraindik taldea mantentzen dugu, eta ikuskizun desberdinak egiten ditugu elkarrekin.\nNon eta noiz izan zen zure lehen txapelketa? Bergaran... Bergaran izango zen, baina ez nago oso ziur.\nZenbat urte daramatzazu mundu honetan? Ba, horixe, 17 urterekin hasi nintzenetik, atera kontuak... (barre eginez). Nire kideak uzten didaten bitartean jarraituko dut, erretiratzea nahi naute, baina zaila izango da!\nZein da gehien atsegin duzun plaza lehiatzeko orduan? Hemen, Euskal Herrian, Tolosan izango litzateke, plaza finkoa duelako, eta bestela, plaza ipintzen dugunean, Bergara. Nor bere herrian gusturago eta lasaiago aritzen da, ezagunen artean.\nZezen plazara salto egitean, oraindik antzeman dezakezu lehenengo egunetan izan ohi den urduritasuna? Beno, egoeraren arabera! Txapelketa baldin bada, akaso bai, baina ikuskizunetan eta, jadanik ez.\nZezenari zer eduki behar zaio, beldurra ala errespetua? Beldurra ez da existitzen, ez du ezertarako balio. Baina bai errespetua, eta beti presente eduki behar da.\nJasan duzu noizbait zure errekortadore ibilbidean zehar ezbeharrik? Bai, bai! Adarkadarik ez, baina ezbeharrak eta kolpeak, sarri ( barre algaraka, ezbeharren bat gogoratuko balu bezala).\nMerezi du zure bizitza arriskuan jartzea? Bai, bai! Sentimendu bat da ezin daitekeena hitzez adierazi, bizi beharra dago ulertzeko.\nZein da gehien miresten duzun errekortadorea? (Asperen luze baten ondoren) Hemen, gure taldekideen artean, Mikel Agirre Txili, eta hemendik kanpo, Valentzia eta Castellon aldeko asko daude.\nEntrenamendu bereziren bat egin beharra dago errekortadore izatera iristeko? Berezia ez, herriz herri behien aurrean aritu, aritu eta aritu\nZein aholku emango zenioke zezen mundura murgildu nahi duen gazte bati? Ba, poliki–poliki joateko, eta pazientziarekin gauzak lortzen direla.\nZer esango zenieke afizio hau kritikatzen duten pertsonei? Kritikatzeko trankil, afizio asko dago, eta gainera, gero eta gehiago; ondorioz, kritika dezatela nahi duten guztia.\nZu zeu errekortadore izanda, zer iruditzen zaizu zezenketei buruzko gaur egungo polemika? Zezenketen alde ala kontra zaude? Alde. Alde batetik, alde nago, polemika beti baita ona. Baina gauza asko hobetzeko beharra ere badago kirol honetan, adibidez, zezenak akabatzeko modua. Modu duinagoan hiltzeko eskubidea dute. Baina, nire iritziz, zezenak beste animalia batzuekin alderatuz, ez dute ia sufritzen, zezenek euren bizitzako azkeneko 15 minutuetan bakarrik sufritzen baitute. Txakurrek, katuek eta beste hainbat animaliak beraien bizi guztia igarotzen dute sufritzen. Esaterako, oilo bat jaiotzen denetik, kaiola batean sartu eta bertan uzten da mugitzeko tokirik gabe, bere eginkizun bakarra lo, jan eta arrautzak jartzea da. Zezena, berriz, erregeen antzera bizi da belardi zabal batean, nahi duena egiteko eskubidea du, nahiz eta bere bizitzako azkeneko minutuetan modu gordinean hiltzen duten. Baina, zer duzu nahiago, bizitzako bost urte errege baten antzera bizi eta gero heriotza gordina izan, edo jaiotzez kaiola batean preso egotea? Baina egia da, beste alde batetik, zaila dela justifikatzea espektakulu moduan egiten den hilketa hori.\nEskerrik asko, Unai, galdera hauek erantzun izanagatik. Zorte ona opa dizugu etorkizunari begira eta jarrai dezazula zaletasun ikusgarri hau burutzen.


Poltsiko Antzerkiaren alorrean euskarazko sorkuntzak bultzatzeko X. proiektu deialdia jarri da martxan. Proiektuak aurkezteko epea 2019ko uztailaren 1an abiatu eta irailaren 26an amaituko da. Bi diru-laguntza emango dira: irabazleak 4.000 euro jasoko ditu; finalistak, berriz, 3.200 euro.\nPoltsiko Antzerkian, eta orokorrean, formatu txikiko antzerkiaren inguruan euskarazko lanen eskaintza urria izan ohi da. Errealitate hori ikusita, alor horretan euskarazko sorkuntzak bultzatzea da ekimen honen lehen helburu nagusia.\nBestalde, kulturaren balio katearen barruan (trebakuntza; sorkuntza; ekoizpena eta hedapena zein ikustaldia) orokorrean sorkuntza eta ekoizpenak dira kultur erakundeetan gutxien jorratzen diren arloak. Gauzak honela, kultur balio katearen ibilbide guztia jorratzea da bigarren helburu nagusia.\nKontuan hartzekoa da era berean, aurrekoetan bezala, orain aurkezten dugun hamargarren deialdi honen xedea ez dela diru-laguntza soila, koprodukzioa baizik. Izan ere, aukeratutako bi proiektuen sorkuntza eta ekoizpena laguntzeaz gain, bederatzigarren deialdi honetan ere landutako obren estreinaldia egingo da Poltsiko Antzerkia Jaialdiaren programazioaren barruan (2020ko urtarrila-otsaila). Hain zuzen ere aukeratutako bi antzezlanetako bakoitzak 4 emanaldi egingo ditu hiriko hainbat tabernatan.\n2011n jarri genuen martxan lehen aldiz modu esperimentalean deialdi hau, Euskal Kultur Erakundearekin izandako esperientzien elkartrukearen ondotik. Aurreko zortzi deialdietan, 60 inguru proiektu aurkeztu dira.\nDonostia Kultura da antolatzailea, Donostiako Udaleko Euskara Zerbitzua eta Euskal Herriko Antzerkizale Elkartearen laguntzaz.\nInformazio gehiago beheko loturetan.\nPoltsiko Antzerkiaren Sorkuntza: 10. deialdia (pdf)\nPoltsiko Antzerkiaren Sorkuntza: eskabidea (pdf)


Itsasoa eta higadura | Infogunea\nAverage: 3.9 (1546 votes)\nItsasoa da kostaldeko erliebea aldatzen duen eragile garrantzitsuena. Honek ere, gainerako kanpo-eragileen antzera, materiala higatu, garraiatu eta sedimentatu egiten du. Itsasoak erliebearen aldaketan duen eragina nolakoa den ulertzeko, kontuan hartu behar da ozeanoak direla planetako ur-masa handiena eta, horrez gain, etengabe mugitzen ari direla, Eguzkiaren eta Ilargiaren erakarpen-indarren eraginez.\nItsasoaren mugimendu horien artean, hiru aipatuko ditugu hemen: olatuak, mareak eta itsaslasterrak.\nOlatuak haizeak eragindako uraren gainazaleko mugimenduak dira eta etengabe iristen dira kostaldera. Olatuek labarrarekin talka egitean eragiten dute higadura; baina ez da ura eragile bakarra: honekin batera, urak garraiatzen dituen solidoek ere eragiten dute. Hori dela-eta, itsaslabarrak gero eta atzerago doaz; eta ingurukoa baino material gogorragoren bat agertzen den guneetan, lurmuturra sortzen da.\nLurmuturrak, denborak aurrera egin ahala, kostaldeko uharte bihurtzen dira.\nOlatuek, labar batekin topo egin ordez, itsasertz lauak topatzen badituzte, hango materialak sedimentatu egiten ditu eta askotan hondartzak sortzen dira.\nMareak itsasoko uren goraldiak eta beheraldiak dira. Klima-zona epeletan, sei ordutik sei ordura gertatzen dira gutxi gorabehera itsasgoraren eta itsasbeheraren arteko aldaketak. Mareen eragina sedimentuen garraioan nabarmentzen da.\nItsaslasterrak itsasoko uren mugimenduak dira. Ezagunenetakoa Golkoko korrontea da, Karibe itsasotik Europara iristen dena. Bizkaiko golkoan ere mendebaldetik ekialderako ur-lasterra da nagusi. Horrek eraginda, Euskal Herriko kostatik desagertzen den hondarra Landetako hondartzetan sedimentatzen da, eta kilometrotako luzera duten hondartzak sorrarazten ditu.


Bankuek bi dimentsioko kodeak erabiltzen dituzte beren zerbitzuak sustatzeko | Consumer\nBankuek bi dimentsioko kodeak erabiltzen dituzte beren zerbitzuak sustatzeko\nSistema horrek eskatzen du erabiltzaileak software bat deskargatzea mugikorrean\nBi dimentsioko kodeen bidezko marketin mugikorra bankura iritsi da. BBVAk bi dimentsioko kode inprimatu bat duen liburuxka bat bidali die erakundeko 50.000 bezerori, kontuaren asteko edo hileko laburpenarekin batera. Mugikorraren kamerarekin grabatzean, erabiltzaileek SMS bidez jasotzen dute “BBVA Móvil”-ko zerbitzuei buruzko informazioa. Unicajak antzeko zerbait egin du, eta 10 euro doan eskaintzen dizkie mugikorra kutxazainetan kargatu eta kargatze horren egiaztagirian inprimatutako bi dimentsioko kodea atzitzen duten Movistarren lehen 10.000 bezeroei.\nHorrelako sustapenek eskatzen dute erabiltzaileak software bat deskargatzea telefono mugikorrean (modelo guztiak ez dira bateragarriak, baina berriak bai), eta horrek eskaner bihurtzen du zelularraren argazki-kamera. Horrela, erabiltzaileak bi dimentsioko kodeko irudi bat hartzen duenean, hau da, informazioa duen sinbolo edo ikono bat, berehala jasotzen du bere terminalean SMS mezu bat, web bat irekitzen du edo informazioa edo publizitatea lortzeko dei bat ezartzen du.\nKode horiek inprimatutako komunikabideetan ager daitezke (egunkariak, txartelak, publizitate-hesiak, etab.). digital gisa (edozein gailutako pantailak). Adibidez, BBVAren bezeroak, saskiratzerik jaso ez badute, promozioan sar daitezke, bankuaren webgunean kodearen argazki bat hartuta.\nKode bidimentsionalak irakurtzeko aplikazioa doakoa da Movistarren bezeroentzat (SMS bat 404 zenbakira bidali eta terminalean jasotzen dute). Beste operadore batzuetakoentzat, beste datu-deskarga bat bezala kobratzen da.\nBi dimentsioko kodeen lehen esperientzia 2006ko abenduan izan zen. Movistarrek eta La Caixak paperezko zinemaren ordez beste bat sartu zuten mugikorrean, multimedia-mezu batean jasotakoa eta bi dimentsioko kode baten itxura duena. Aretoan sartzeko, erabiltzaileak mugikorreko pantailan agertzen zen kodea irakurgailu batetik pasatzen zuen.\nBBVAk dagoeneko erabili zuen sistema hori Futbol Liga Profesionaleko (LPF) Campusari buruzko iragarkia babesteko, eta hainbat komunikabidetan argitaratu zen. Orduan, bezeroak LPFren sustapen-bideo bat jasotzen zuen, eta, aldi berean, zozketa batean sartzen zen.\nbidimentsionalak kodeak Promoción-eu


Saltegitik atera berria da usaian baino tenteago doan silueta. Ezin eutsiz, jadanik espaldatik behera zintzilik darama zaku erosi berria, gaineratekoak purtzupilka bildurik saltegiaren logoa daraman paperezko poltsan.\nZaku berria. Ez tipiegia, ez handiegia, diskretua, poltsa anitzekin. Doia kario, honen saria inbertitu zitekeen ondoko oporraldiko bidaian, etxeko tresna zenbaitez jabetzeko. Bizkitartean, detaile hain eroso eta finak zituen non kasketaldia, gormandiza bekatua, arintzen baitzuten; huskeria baina ez hainbestekoa, uau! batean eramana.\nIkusi orduko, lehen soan berean irudikatu zuen zer kokatuko zuen non, ikusi zion orain artekoek ez zuten elegantzia, praktikotasuna, ontsa ezkon zitekeela aitzineko astean erosi jantziekin, segurki inbidiak eta kuriositateak sor litzakeela, errentabiliza lezakeela errazki ateraldi eta besta orotan. Badira sakrifizioa merezi duten futilitateak: filosofia oso bat.\nEtxera heldu orduko, egonen zen beste doinurik.\nEspero izaten da etxera iraultza txikia ekartzea, berritasun bat tximeleta efektua eraginen lukeena, betikotasuna matahamia bezala itzulipurdika jartzeko. Baina ez.\n— Zertarako behar duzu hain handia? Zergatik hain kario pagatu? Zergatik larruzkoa? Zergatik orain? Zergatik beste bat gehiago? Zerekin betetzeko?\nDi-da, jada han dira denak, bazar harmoniatsuan: aspirina, mokanesak, moltsa, paperak, haurrarendako xatarra, boligrafoa, txikleak, ikastolako mezua, giltzak, tampaxa, erran gabeko bost egia krudel, postan sartzeko gutuna, hitzemandako bi afari, esparatrapuak, autobus txartela, behar dena hots.\nEta mundua kasik xuxenago doa, emazte zaku bat dela, edozein gizonen gogoa bezain argiki antolatua.


Trumpen migrazio debekua blokeatuta mantendu du AEBko Justiziak\nHiru aste presidentetzan\nAzken eguneratzea: 2017/02/10 07:16 (UTC+1)\nHala, Apelazio Gorteak aurreko ostiralean debekua blokeatu zuen epailearen erabakia babestu du. Bestalde, Trumpek atzera egin du 'Txina bakarraren' politika dela eta.\nTrump eta botere banaketa\nSteve Bannon, Donald Trumpen politika polemikoenen 'burua'\nTrumpek Neil Gorsuch aukeratu du Auzitegi Gorenerako hautagai gisa\nEpaileek berriro immigrazio dekretuari uko egin diote\nAEBko Apelazio Gorteak Donald Trumpen Gobernuak migrazioaren inguruan egindako debekua dela eta aurkeztutako helegitea errefusatu du, hori dela eta, blokeatuta jarraituko du.\nEbazpenak dioenez, Efek jakin ahal duenaren arabera, Auzitegiak Administrazio estatubatuarrak egindako helegitea errefusatu du, hortaz, litekeena da auzia Auzitegi Gorenean erabakitzea.\nTrumpen erantzuna arina izan da, eta dagoeneko ohartarazi du auzitegietan debekua defendatzen jarraituko duela.\n"AUZITEGIETAN IKUSIKO DUGU ELKAR, GURE HERRIALDEAREN SEGURTASUNA JOKOAN DAGO!", esan du Trumpek Twitterren argitaratu duenez.\nAuzitegiko hiru epaileek aho batez baieztatu dute James Robart epaile federalak aurreko ostiralean emandako epaia, hau da, Trumpen debekua bertan behera utzi behar zutela Washingtonek eta Minesotak aurkeztutako salaketaren ostean, indarrean jarraitzeak eragingo lukeen "berehalako kalatea" argudiatuta.\nHalaber, errefusatu egin dute Gobernuak aurkeztutako argudioak. Trumpen ordezkariek esan zuten debekua bertan behera utziz gero herrialdea arriskuan egongo litzatekeela eta Gorteak ez duela auzia aztertzeko eskumenik.\nEpaileen arabera, Gobernuak "huts egin" zuen, segurtasun nazionalaren argudioa aurkeztean.\nTrumpek atzera egin du Txinaren aurrean\nDonald Trump AEBko presidenteak hitza eman dio Xi Jinping presidente txinatarri 'Txina bakarraren' politika mantenduko duela, Etxe Zuriak zabaldu duenez. Jimmy Carterrek bultzatu zuen politika hori, 1979an, Taiwanekin diplomazia-harremanak hautsi ostean.\nTrumpek eta Xik elkarrizketa "luzea eta oso atsegina" izan dute telefono bidez. Horretan, "hainbat gai" izan dituzte ardatz, besteak beste, presidente estatubatuarrak "Txina bakarraren' politikaren inguruan esandakoak, eta Taipei herrialde gisa aitortzeko mehatxuak, azaroan hauteskundeak irabazi eta gero.\n"Trump presidenteak 'Txina bakarraren' politika errespetatzeko konpromisoa hartu du, Xi presidenteak eskatuta", esan du Etxe Zuriak ohar baten bidez.\n"Estatu Batuak eta Txinak harremanak eta negoziazioak abiaraziko dituzte, bien interesen aldeko gaietan", Etxe Zuriak bestelako xehetasunik eman gabe gaineratu duenez.\n'Txina bakarraren' politikaren ika mika Trumpek hasi zuen, Tsai Ing-wen Taiwaneko presidentearekin hitz egin zuenean, eta azken 40 urteetan Taipei eta Washingtonen artean izan diren mailarik handieneko elkarrizketak izan dira.\nOndoren, presidente estatubatuarrak adierazi zuen ez zuela onartuko Txinak zer egin behar duen "agintzea": "Ez dakit zergatik egon behar dugun 'Txina bakarraren' politikari lotuta, Txinarekin akordiorik egiten ez badugu zenbait arlotan, merkataritza barne".\nHauteskunde kanpainan eta agintaldian, AEBko defizitaren iturria izatea leporatu zien Trumpek Txinari eta Mexikori, enpresek lekuz aldatzen dituztelako lantegiak. Hori dela eta, joera aldatuko zuela promestu zuen Trumpek, Pekinen aurrean.\nOrduan, Pekinek ohartarazi zuen 'Txina bakarraren' politika bertan behera utziz gero, bi herrialdeen harremanen egonkortasuna ere bukatu egingo zela esan zuen Xik.


Argitan Barakaldoko Emakumeentzako Aholku Etxea da eta datu hauek eman ditu: konfinamendu garaiko hiru asteetan %140 handitu dira tratu txarrak jaso dituzten eta arazo ekonomikoak dituzten emakumeen deiak, iazko garai bereko datuekin alderatuta. Martxoko azken bi asteetan eta apirileko lehenean 24 emakumeren deia jaso du. 2019an garai berean 10 dei jaso zituen. Konfinamendu garaian indarkeria matxista jasotzen duten emakumeei ahalik erantzunik onena ematea eskatu die erakunde publikoei.\nBarakaldoko Emakumeentzako Aholku Etxea da Argitan eta jakinarazi duenez, konfinamendu garaiko hiru asteetan %140 handitu dira tratu txarrak jaso dituzten eta arazo ekonomikoak dituzten emakumeen deiak, iazko garai bereko datuekin alderatuta. "Emakumeek behar dute bakarrik ez daudela sentitzea, baliabide psikosozialak errealak direla eta hauek eskuratu daitezkeela".\nHiru astean 24 emakumeren deia\nArgitanek martxoko azken bi asteetan eta apirileko lehenean 24 emakumeren deia jaso du. 2019an garai berean 10 dei jaso zituen. Datu horrek Argitanek salatu zuen iragarpena berretsi duela dio Aholku Etxeak: "Konfinamenduak erasotzaileak eta biktimak elkarbizitzara derrigortuko zituela eta horrek tratu txarrak gehitzea ekarriko zuela esan genuen. Horregatik eskatu genien erakunde publikoei emakumeak babestea, eta herritarrei deitu dezatela 112 telefonora indarkeria matxistarik ikusiz gero".\nJasotako dei horietatik 11k tratu txar fisiko eta psikologikoak adierazi zituzten. Deien %17 etxeko langileak kaleratu izanaren ondorioz sortutako lan arazoei buruzkoak izan dira. Beste deien %17k salatu du Barakaldoko Udalak etxerik gabeko emakumeentzako zeukan pisua itxi izana. Eta deien %8a alokairua ordaindu ezinik dauden emakumeek egindakoa izan da. Dei bat ere jaso du Argitanek, herritar batena, galdetzen zuena nola jokatu, bizilagunen etxetik indarkeria matxistaren hotsak entzuten baitzituen.\nErakunde publikoei eta herritarrengandik gertukoena den udalari zera eskatu dio Argitanek: konfinamendu garaian indarkeria matxista jasotzen duten emakumeei ahalik erantzunik onena ematea.\nKanal hauetan artxibatua: Koronabirusa | Indarkeria matxista | Barakaldo


Harreman produktiboak | Iritzia | Berria\nEstatu Batuetan bizitzen egon den lagun batek kontatu zidan aurrekoan, tinderri buruz hitz egiten ari ginela, zein zen han izan zituen zenbait lagunen jarrerak. Antza denez, bizitza salbatu zien aplikazioak. Ordura arte nekagarria eta zaila begitantzen zitzaiena ez zutelako berriro zertan eginik. Tabernetan ezezagunengana hurbildu, galdera errenkadak bota, eta erantzunetatik, janzkeratik eta mugimenduetatik aurrekoa zelakoa den deskubritu. Pertsonaren ezaugarrien zerrenda osatzeko horrenbeste komeria. Tinder agertu arte ezinbestean hartu beharreko beharlekua, zerrenda gabe ezin zutelako jakin norberaren beharrizanetara egokitu zitekeen pertsona ote zuten aurrean. Zukua ateratzeko moduko laranja erdia zen ala ez.\nOrain, mugikorreko tresna berriarekin, egoera izugarri erraztu omen zaie. Ez dira tabernetara aurretiaz zitarik adostu gabe gerturatzen. Atzamar kolpean ehunka zerrenda irakur daitezke, eta zehatz-mehatz bilatzen dena aurkitu, gaizki ulertuak saihestuta. Beraz, zertarako denbora galdu jendea ezagutzen? Harremana landatzen eta ureztatzen, itxaron gabe fruitua eskuratu daitekeenean?\nProzesuak, garapenak eta hasierak gustuko ez dituen garai batean bizi gara. Nahiago ditu emaitzak, ekoizkinak, produktuak. Estatu Batuak sistema kapitalistaren karikaturarik fidelena dira. Agian, horregatik harritu nau gutxiago handik jasotzea ekoizpen sistema etekinzalea harreman afektiboetara hedatu izanaren berri. Edo izan daiteke hemen ere zantzuak igarri ditudalako suertatu zaidala bareago ezustea.\nEsate baterako, egun, harreman monogamoak ez daude modan, eta lehen begiradan, oraindik errotuta dagoen bikote eredu erromantikoarekin apurtzeko bidean gaudela ondoriozta daiteke. Ordea, ugaldu dira sexuan soilik oinarritzen diren hartu-emanak eta berez onuragarriak izan daitezkeen arren; hein batean, bidea irentsi eta helmugara teletransportatzeko behar izan horren ondoriozko beste moda bat ote? Has dadila eztabaida!


topic_facet:"Mekanizazioa (Heziketa Zikloa). Erdi maila" topic_facet:"Mekatronika Industriala (Heziketa Zikloa). Goi maila" topic_facet:"Elektrizitatea eta automatismo elektrikoak (Modulua)"\nProposatutako gaia: Mekanizazioa (Heziketa Zikloa). Erdi maila Proposatutako gaia: Mekatronika Industriala (Heziketa Zikloa). Goi maila Proposatutako gaia: Elektrizitatea eta automatismo elektrikoak (Modulua)\nElektrizitatea eta automatismo elektrikoak (Modulua) 2 Fabrikazio Mekanikoa (Lanbide Arloa) 2 Fabrikazio Mekanikoko Sistema Automatikoen Programazioa (Modulua) 2 Fabrikazio mekanikoko produkzioaren programazioa (Heziketa Zikloa). Goi maila 2 Instalazioa eta mantenimendua (Lanbide Arloa) 2 Lanbide Heziketa Gehiago ... 2 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila Mekatronika Industriala (Heziketa Zikloa). Goi maila 2 Sistema automatizatuak (Modulua) 1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Lan giroko harremanak (Zeharkako Ikasgaia) 1 Linea Automatizatuen Eroapena eta Mantentze Lanak (Modulua) 1 Mantentze-lanen eta kalitatearen prozesuak eta kudeaketa (Modulua) 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) Guztiak ikusi ... gutxiago ...


Ikasleen gurasoen elkarteak, familien inplikazioak abantailak ditu | Consumer\nIkasleen gurasoen elkarteak, familien inplikazioak abantailak ditu\nGurasoen elkarteetan parte hartzeak berarekin dakar hezkuntza-prozesuko erabakiak hartzen eta ikastetxeko beste jarduera batzuetan parte hartzea.\nGurasoek seme-alaben hezkuntza-prozesuan ikastetxeetatik parte hartzeko aukera dute. Horretarako, gurasoen elkarteek parte hartzeko aukera ematen dute. Horrek abantailak dakarzkie ikastetxeei eta gurasoei, alderdi garrantzitsua baita irakaskuntzaren kalitateari eragiten dioten erabakietan. Ondoren, ikasleen gurasoen elkarteetan parte hartzearen onurak, elkarte horietan parte hartzeko arrazoiak eta haien finantzaketaren garrantzia azaltzen dira.\nIkasleen gurasoen elkarteetan parte hartzearen onurak\nIkasleen gurasoen elkarteak bide egokia dira ikastetxeetan parte hartzeko. Gurasoek etxetik bertatik hartzen dute parte seme-alaben hezkuntza-prozesuan, baina, gainera, ikastetxearen eta irakaskuntza-ereduaren kudeaketan parte hartzeko aukera dute. Hori horrela izateak aukera ematen die lehen eskuko informazioa izateko eta seme-alaben etorkizun akademikoari eragiten dioten erabakiak hartzeko.\nGurasoen parte-hartzea positibotzat jotzen da ikasleen eskola errendimendurako eta irakaskuntzaren kalitaterako.\nIkasleen Gurasoen Elkarteen Espainiako Konfederazioak (CEAPA) “familien partaidetzaren onura sozialak” nabarmendu ditu. Haien datuen arabera, ikastetxeen %93k gurasoen elkarte bat du; familien erdiak baino gehiago (%60) gurasoen parte dira, eta gurasoen %56 “beti edo maiz” joaten da bileretara. Datu horiek erakusten dute gurasoek interesa dutela beren seme-alaben ikaskuntza prozesuan parte hartzeko, baina, aldi berean, hobetzeko marjina bat adierazten dute.\nBere web orrian argitaratutako artikulu batean, CEAPA ebaluazio nazionalei eta nazioartekoei buruzkoa da, eta honako hau nabarmentzen du: “familiek eskolan duten inplikazioak eta parte-hartzeak eragin positiboa du ikasleen eskola-errendimenduan eta irakaskuntzaren kalitatean”. Izan ere, gurasoen inplikazioak erraztu egiten du ikastetxearen jarduerak eta irakaskuntza-ildoak zehazten eta aplikatzen laguntzea.\n“Gurasoen Elkarteen funtzionamenduari buruz aholkatzeko gida”, Gaztela-Mantxako Batzordeak argitaratua, Gurasoen Elkarteen helburutzat honako hauek aipatzen ditu, besteak beste: gurasoei beren jardueren berri eman eta aholkuak ematea seme-alaben hezkuntzari dagokionez; hezkuntza-premia bereziak edo gizarte-premiak dituzten ikasleei eta familiei laguntzea; hezkuntza-kalitatea sustatzea;\nCEPAk gogorarazi du AMPak “garrantzi handiko erakundeak” direla. Ikastetxea familiekin lotzeko funtsezko eginkizuna azpimarratu du, “kalitatezko hezkuntza bermatzeko giltzarria”. Gurasoen konpromisoa baloratzen da, lan egin behar baitute, hori bai, gainerako hezkuntza-komunitatearekin lankidetzan, eta alderdi guztien inplikazioaz baliatu. Agian, guraso-elkarteen arrisku nagusietako bat lankidetza eta ikastetxea kudeatzen dutenen eskumenen “inbasioa” nahastea da. Komeni da kide bakoitzaren eginkizunak ezagutzea eta seme-alaben irakaskuntzari eta hezkuntzari ahalik eta etekin handiena ateratzeko elkarguneak bilatzea.\nIkasleen gurasoen elkarte batean parte hartzeko arrazoiak\nGurasoen elkarteetan parte hartzea librea da. Ez dago horietan parte hartzeko obligaziorik, baina ikasturte bakoitzean guraso berriak atxikitzeak haien mantentze-lana bermatzen du. CEABAk erakunde horietan parte hartzeko lema erraz eta ezaguna erabili du: “Batasunak indarra egiten du”. Ziurtatzen du ikasleen guraso-elkarte bateko kide izateak “ikastetxean eta seme-alaben hezkuntzan hobekuntzak erreklamatzeko gaitasun handiagoa” duela, eta, gainera, “elkarteak antolatzen dituen eskolaz kanpoko jardueretan eta helduentzako jardueretan parte hartzeko” eta “guraso gisa lanean laguntzen duen prestakuntzara iristeko” aukera duela.\nGurasoen elkarteko kide izateak “ikastetxean eta seme-alaben hezkuntzan hobekuntzak erreklamatzeko gaitasun handiagoa” dakar.\nHala ere, inplikazio-maila desberdinak daude, eta familia bakoitzak berea erabakitzen du. Kuota ordaintzea, bileretara joatea, proposatutako jardueretan parte hartzea edo zuzendaritza batzordeko kide izatea. Elkartea osatzen den moduaren arabera, erabakiak hartzerakoan informazio eta ahots gehiago izanen da.\nGaztela-Mantxako gidaren arabera, elkarte horietan parte hartzeak eskola-kontseiluan ordezkaritza izateko eskubidea ematen du, eta horrek bere gain hartzen du “eskola-erakundearen funtzionamenduaren gehienezko erantzukizun kolegiatua”. Organo horrek aurrekontua eta haren exekuzioa, ikastetxearen hezkuntza proiektua, Barne Araubidearen Erregelamendua eta haren aldaketak onartzen ditu, bai eta eskolako zuzendariak atzera egiteko erabakia ere. Guztiak erabaki garrantzitsuak dira, eta gurasoek hitza dute, betiere parte hartzen badute.\nAndaluziako Juntak “Gurasoek parte hartzeko eskuliburua” argitaratu du, eta horren arabera, parte-hartzea kalitate-faktorea da hezkuntza-sistemarentzat; izan ere, “ikastetxeko hezkuntza-proiektua egiten parte hartzea, irakasleekin harreman estua izatea, ideiak eta esperientziak trukatzea eta planteatzen diren arazoei irtenbideak bilatzea, bai ikasleei bai ikastetxeari, oro har” esan nahi du.\nIkasleen gurasoen elkarteen finantzaketa\nSeme-alabek parte hartzen duten hezkuntza-proiektuarekin batera, elkarteak gehien kezkatzen dituen gaietako bat haien jardueren diru-laguntza da. CEPAk gogorarazi du gurasoen lana "erabat borondatezkoa eta ordaindu gabea" dela, eta, beraz, funtsezkotzat jotzen duela laguntza ekonomikoa, eta behar adinako finantzaketa eskatzen duela ikasleen gurasoen elkarteen federazioentzat eta Estatuko konfederazioarentzat.\nCEPAk gogoratu du gurasoen lana "borondatezkoa eta ordaindu gabea" dela, eta, beraz, laguntza ekonomikoa eta behar adinako finantzaketa eskatzen dituela.\nAndaluziako eskuliburuaren arabera, erakunde publiko eta pribatuen diru-laguntzak "finantziazio-iturri garrantzitsuenetakoak" dira. Gogoan izan, horiek lortzeko, ordea, proiektu bat aurkeztu behar dela eta proiektua egiteko eta helburu ekonomikoa lortzeko jarraibideak ematen dituela. Funtsezko faktore gisa azpimarratzen ditu proiektuaren justifikazioa, helburuak, hartzaileak, jarduerak, metodologia, plangintza, aurrekontua, jarraipena eta ebaluazioa adieraztea.\nDiru-laguntzen deialdiak aldizkari ofizialetan argitaratzen direnez, komeni da informazio horren berri izatea. Guraso elkarteen federazio eta konfederazioek deialdien berri ematen diete elkarte horietako kide diren entitateei.\nfamiliak gurasoen elkartea ikasleak ikastetxeak


Lurraren barne energia\nLurraren barne energiaren eraginez, milioika urteren buruan, mendikateak sortu dira gutxinaka-gutxinaka.\nSumendien erupzioen eta mugimendu sismikoen bidez bat-batean bortizki kanporatzen den energia hori eztabaida iturri da geofisikarientzat.\nEnergia hori modu askotan agertzen bada ere, azkenean, energia bero bihurtzen da beti Lurraren barnealdean.\nGeofisikarientzat Lurra motor termiko handi bat da, bi erregai hauek elikatzen dute: batetik, elementu erradioaktiboek desintegratzerakoan askatzen duten beroak, eta, bestetik, Lurraren lehen sorrera aldietako hondar beroak.\nLurraren barne energia beroaren eta mugimenduaren bidez azaleratzen da.\nHiru sorburu nagusi ditu: prozesu erradioaktiboak, grabitatorioak eta Lurraren errotazioaren ondoriozkoak.\nEskura ditugun informazioen arabera garbi dago Lurraren barnealdea beroa dela: sumendien erupzioak dira horren froga garbiena, edota zenbait tokitako jarduera hidrotermikoa (iturri termalak, geiserrak), ikusgarria Lurreko zenbait tokitan, Yellowstone Parke Nazionalean (Estatu Batuetan), adibidez.\nFisikako axioma oinarrizko baten arabera, gorputz batean alde beroenetik hotzenera hedatzen da beti beroa. Fourierren lege batean, beroaren eroamenari buruzkoa, oinarritutako axioma da berori. Lur azalean zenbat eta barrenago orduan eta beroago egoteak, beraz, bero jarioa dagoela esan nahi du, Lur barnetik kanpoaldera.\nLurraren barne beroari buruzko lehen teoriak\nHasierako beroaren kontserbazioa\nLurraren barne energiaren hein bat lehen aldietan sortutako beroaren ondorioa da. Nola liteke 4.500 milioi urte eta gero, Lurrak oraindik hasierako bero hori gordetzea? Osagai dituen materialen izaera berezia da, zalantzarik gabe, hain denboraldi luzearen ondoren Lurra geologikoki bizirik iraun izanaren arrazoia.\nEnergia irradekiko guztiz opakoak dira materialok, halako moduan ezen energiak milaka milioi urte behar izaten baititu Lurraren azaleraino heltzeko.\nHasierako beroa iraunkorra den froga gisa, hor daude Jupiter eta Saturno: planetahorietan oso elementu gutxi dago bero erradioaktiboa sor dezakeenik baina energia kopuru handia igortzen dute.\nZenbait elementu kimikoren nukleoak berez desintegratzen dira nukleo bakunagotan energia partikulak edota irradak igorriz.\nErradioaktibitatea esaten zaio horri, eta, aurrerago aipatuko den bezala, Henri Becquerelek aurkitu zuen 1896an.\nElementu erradioaktiboak desintegratzean energia asko askatzen da. Izadian 25 nukleo erradioaktibo ezagutzen dira. Desintegrazio aldi luzea izateagatik iraun dute gaur egun arte. Irrada bidezko bero hori, beraz, erradioaktibitate bidezko bero edo energia iturri gisa, hasierako beroaren osagarri da.\nEnergiaren hedatze motak edo moduak\nHiru hedatze modu ditu energiak Lurraren barnetik azalera heltzeko: eroamena, konbekzioa eta irradatzea.\nEremu jakin batetik denbora banako bakoitzeko igarotzen den bero kopurua (bero jarioak, beraz) du ezaugarri eroamenak.\nEroamen termikoan beroaren hedatzeak ez du materia mugimendurik eragiten: gorputz beroaren molekulek gorputz hotzaren molekulen kontra jotzean beren inarroste termikoa ematen diete. Beroa hura dagoena baino hotzago dauden eremuetara hedatuz doa horrela.\nKonbekzioa ulertzeko, kontuan izan behar da jariakari batean tenperatura desberdinak daudenean partikula materialak mugitu egiten direla. Jario hotzen eta beroen arteko dentsitate aldea da konbekzioaren eragilea. Gora eta behera egiten duten korronteak sortzen dira eta konbekzio eremu egonkor bat osatzen du haietako bakoitzak.\nUrak irakiten duenean sortzen den molekula mugimendua da, hain zuzen, konbekzioaren adibide garbia. Lurraren mantuan beroa horrela hedatzen ote den, horra gaur egungo geofisikaren eztabaidagai nagusietako bat.\nIrraden kasuan uhin elektromagnetikoetan hedatzen da beroa, euskarri materialen beharrik gabe. Irradetan iristen da, adibidez, espazio ?hutsa? igaro ondoren, Lurreraino Eguzkiaren beroa.\nBi dira geodinamikari buruzko teoria moderno guztien funtsak: Lurraren barnean beroa batetik bestera hedatzen da eta eroamenez kanporatzen da gero, lur azala igarota.\nXIX. mendean Kelvin eta beste zientzialari batzuen artean Lurraren adinari buruz izan zen eztabaida luzean Lurraren barne beroaz mintzatu ziren, besteak beste.\nKelvinen teoriaren arabera, Lurraren tenperatura gradientea (Lurrean sakondu ahala tenperatura zenbat igotzen den) gutxituz doa denbora igaro ahala, Lurra eratu (harri urtuez eratu) eta gotortzen hasi orduko ari baita hozten. Meategietan egindako neurketak eta zunda lanak oinarritzat hartuz, Lurraren tenperatura gradientea finkatu zuen, planeta honek hozten igaro duen denbora ?eta, horrenbestez, planeta honen adina? zehaztu ahal izateko. Kelvinen arabera, Lurrean mila metro barrendu ahala hogei eta berrogei gradu zentigradu bitartean igotzen da tenperatura. Hori zela eta, Lurra hozteko prozesua ez zela hain luzea izan, ehun milioi urte ere ez zuela iraun, adierazi zuen. Garai hartako geologo eta biologo gehienek ordea bestela pentsatzen zuten: neurketa estratigrafikoak eta fosilak zertan ziren kontuan hartuta, Lurraren hozte prozesua askoz luzeagoa izan zela usteperatura 1.600 bat gradukoa dela uste da.\nHandik aurrera gutxinaka-gutxinaka igoko da mantuaren eta nukleoaren arteko mugan (2.900 kilometroko sakoneran) hiru mila gradu zentigradutara irits arte.\nNukleoaren barruan tenperatura handixeagoa izango da, baina lau mila gradu zentigraduak gainditu gabe betiere. Kanpoko nukleoa burdinez osatuta dago batez ere, baina bestelako elementuak ere baditu, nikela eta silizioa, adibidez, denak urtuta.\nAntza denez, Lurraren osagai materialak oso eroale txarrak dira, azal eta mantu aldean batez ere. Lurraren azalera heltzen den bero jarioa ez da oso sakonera handitan sortua. Dena den, ez da eroamena beroa hedatzeko bide bakarra; eroale txarrak diren materialen kasuan eraginkorragoa da konbenkzioa eroamena baino. Beroa material jariakarietan baizik ez da konbekzioz hedatzen. Jariakarien barruan tenperatura aldeak daudenean dentsitate aldeak sortzen dira, eta horietan eragiten duen grabitate indarrak mugiarazten du masa. Hori da ontzi bat urez betea sutan jartzean gertatzen dena, adibidez: behealdean dagoen uraren tenperatura handitzean ura mugitzen hasten da: ur beroak, ur hotzak baino dentsitate gutxiago baitu, gora egiten du eta ur hotzak, berriz, behera, ur beroaren lekua hartzen du. Korrontearen ziklo osoari ?konbekzio zelula? esaten zaio. Mugimendurik izango bada, beraz, tenperatura gorabehera izan behar du beti.\nLurrean atmosferan eta ozeanoan eratzen diren konbekzio termikoak aski ezagunak dira. Fenomeno hori Lurraren nukleoan ere gertatzen da, hango gaiak urtuta baitaude, jariakari baitira. Nukleoko material ioituzko korronteek sortzen dute Lurraren eremu magnetikoa. Mantuan bermeteoritoentan ere, solidoa izanagatik, litekeena da, bere plastikotasunagatik, konbekzio korronte lastertasun gutxikoak izatea. Konbekzio korrontearen lastertasuna hiru zentimetro ingurukoa da urteko; beraz, konbekzio zelulak nukleo osoa hartzen badu, materia partikula batek 10 8 urte beharko ditu bira osoa burutzeko. Lurrak 10 9 urte dituenez, sortu zenetik ez zituen bira asko emango.\nKontinenteen mugimenduarekin zerikusirik duten korronte horiek mantuan zertan diren zehatz-mehatz ezagutzen ez bada ere, argi dago korronteak ez direla mantuko eremurik sakonenak hoztu ahal izateko bezain lasterrak eta eraginkorrak.\nZientzialari eta geofisikariek hainbat ikerketa eta hipotesi egin dituzte antzina Lurreko tenperatura zertan zen argitzeko asmoz, eta gehienak bat datoz honetan: zehatz-mehatz jakiterik ez dagoen arren, hainbat daturen arabera, ondorio orokor batzuk atera daitezke behinik behin. Lehenengo eta behin, honakoa hartu behar da kontuan: Lurraren azalean oso ugariak dira isotopo erradioaktibo bero sortzaileak, hala nola, torio 232, uranio 238, potasio 40 eta uranio 235.\nAzal kontinentalak berrogei kilometroko lodiera du batez beste, hau da, Lurraren erradioaren ehuneko bat baino gutxiago.\nBaina azalean isotopo bero sortzaile asko dago, eta lur gaineko bero jarioaren ehuneko berrogei hantxe sortzen da. Bestetik, azal ozeanikoan isotopo gutxiago dago, baina kontuan hartzeko modukoa da, hala ere, dagoen kopurua. Hala, beraz, isotopoak goialdean kontzentratu izanaren ondorioz berebiziko jariatze geokimikoa sortu da Lurraren barnealdean.\n3.500 milioi urte baino gehiagoko haitz kontinentaletan ere isotopo aberastasuna handia dago: argi ikusten da, beraz, aipatutako jariatzea Lurraren bilakaeraren lehenetapetan gertatu zela, nukleoa eta mantua bereizi zirenean segur aski. Izan ere, metalezko nukleo trinko bat eta silikatozko mantu arin bat eratu ziren bereizketa horren ondorioz.\nLurraren ezaugarri fisiko batzuk, hala nola, likatasuna eta hauskaiztasuna, tenperaturaren arabera aldatzen dira eta hori horrela izateak garrantzi handiko informazioa ematen du Lurraren barruko prozesu termikoez eta tektonikoez. Likatasunak materialen ?tartean solidoak ere badirela? jariakortasuna neurtzen du. Gerta daiteke oso gai likatsuak ia zurrunak izatea, eta hain likatsuak ez direnak, ordea, jariakarien antzeko ezaugarriak izatea. Tenperaturak zenbat eta gehiago egin gora, orduan eta likatasun gutxiago izaten du askotan. Lurraren azaleko eta litosfera barruko haitzak nahiko hotzak eta zurrunak dira, baina barrura egin ahala, tenperaturak gora egiten du, eta, horrenbestez, gero eta likatasun gutxiago izaten du. Beraz, barnealdeak jariakarien antzeko ezaugarriak izan behar ditu ezinbestez: dentsitate aldeen ondorioz, jariakarietan bezalako mugimenduak sortuko dira, segur aski. Bi dira, bestetik, dentsitate alde horien sorburuak: barnealdeko propietate termikoak eta konposizio desberdintasunak.\nGogora dezagun litosfera barruko errejimen termikoa oso bestelakoa dela, hartan beroa eroamenez besterik ez baita hedatzen.\nLurraren bilakaeraren lehen aldietan, bero erradioaktiboaren eraginez berotu ahala, likatasuna arian-arian gutxitu zen.\nHorixe izango zen, seguruenik, dentsitateen araberako estratifikazio prozesuaren zergatia.\nProzesu horren ondorioz, nukleoa sortu zen eta isotopo bero sortzaileak goialdean kontzentratu ziren.\nLurraren bilakaera termiko luzeak lotura estua du isotopo bero sortzaileen ugaritasuneta iraunkortasunarekin. Lurraren berotasunaren bilakaeraren gain eragin ahal izateko ezinbestekoa da isotopoak ugariak ez ezik batez besteko bizitza luzekoak ere izatea. Bestela, ezinezkoa litzateke hain denbora luzez (Lurrak 4.600 bat milioi urte ditu) hain bero kantitate handiak sortzea.\nAurrerago aipatutako isotopoak dira baldintza horiek betetzen dituzten bakarrak: torio 232, uranio 238, potasio 40 eta uranio 235. Horien batez besteko bizitza 14.100, 4.510, 1.260 eta 710 milioi urtekoa da, hurrenez hurren.\nAipatutako isotopoak nahiko ugariak direla kontuan hartuta, eta orain dela hiru mila milioi urte zenbat bero sortuko ote zen kalkulatuz gero, argi ikusten da orduan orain baino 2,2 aldiz bero gehiago askatzen zela desintegrazio erradioaktiboaren bidez.\nBero kantitate handiago horien ondorioz, Lurraren azaleko bero jarioa ere neurri berean handituko zen, inondik ere. Litosfera plakak meheagoak eta hauskorragoak izango ziren eta, beraz, hedadura txikiagokoak.\nDena den, gaur egun baino ugariagoak ziren, eta plaken azpiko astenosfera egungoa baino askoz ere aktiboagoa.\nEtorkizunean, litosfera gero eta lodiagoa izango da eta astenosfera gero eta likatsuagoa, batetik, Lurra etengabe ari delako hozten eta, bestetik, bero iturri erradioaktiboak gutxinaka-gutxinaka desintegratzen ari direlako. Loditasuna handitu ahala, plaken mugimendua geldoagoa izango da. Dena den, litekeena da bilakaera horretan etenak ere gertatzea, azken 180 milioi urteotan Pangea superkontinentean izandako zatiketa eta sakabanaketen antzekoak, alegia.\nEzkutu kontinentalak handitu ahala, aingura likatsuak bailiran jokatuko dutenez, azkenean plaken mugimendua guztiz gelditu eta plaken tektonikaren fasea bukatu egingo da Lurraren bilakaeran.


Urte triste bati erremate polita… | DONOSTIARRAK Kirol-Kluba\nUrte triste bati erremate polita…\n2021, Abendua 25 - 00:00 | muralde\nJoan den igandean, abenduaren 19an, Gasteizko maratoi erdiaren 43. edizioa ospatu zen, distantziaren dekanoa Euskadin. Pandemiaren ondorioengatik markatutako urte baten ondorioz, klubak lasterketa hau urteko irteera gisa proposatzeko unea eta eguna zela erabaki zuen.\nKlubeko 30 korrikalarik baino gutxiagok eman zuten izena. Gehienak klubak kontrataturiko David autobusean joan ziren (aldez aurretik konpainia honen zerbitzua eskertu behar dugu). Gutxi batzuk, aldiz, beren ibilgailuetan joan ziren.\nDavid Autobus zerbitzua goizeko 7,40ean Antiguoko Aularioan hasi zen gure korrikalarien bilketarekin, eta hirigunetik igaro ondoren, 08,00etan amaitu zen Karmeloko biribilgunean. Arabako hiribururako bidaiak ordu eta erdi inguru iraun zuen.\nLehenengo eginbeharra dortsalak jasotzea izan zen, gero Mendizorrotzako instalazioetara joan eta, aldatu ondoren, gauzak leihatiletan utzi ahal izateko (antolakuntza guztia bikainekoa izan zen).\nIrteera goizeko 10,30ean zen, Lasarteko Atean (Mendizabalako aparkalekuaren parean). 2.600 atleta inguru bildu ziren Covid protokolo zehatz baten pean egin zen proban, eta maskara une oro eraman behar izan zuten, proban zehar izan ezik. Tenperatura hotza zen, 2 gradu ingurukoa, baina ezin hobea kirola egiteko.\nIrteera puntualtasun osoz eman zen. Klubeko korrikalariak irteerako toki ezberdinetan jartzen joan ziren, lasterketan helburu zuten denboratan oinarrituta. Ibilbidearen 21 kilometroak Gasteiz hiribidetik, erdiguneko kaleetatik eta Gaztelako Atea bezalako puntu batetik igaro ziren. Bertan bildutako ikusleek atletak sei aldiz ikusi ahal izan zituzten. Desnibel positibo gutxiko ibilbidea da (18. kilometroaren igoeratxoa kenduta, lasterketa azkarra da), edizio honetan oso denbora onak egin zirelarik.\nLasterketa garaian gauza asko nabarmendu ziren. Lehenik eta behin, klubeko gure neskek taldekako sailkapenean lortutako hirugarren postua. Alicia Vetas, Alazne Mujika eta Nerea Hermoren helmugako denboren batuketak hirugarren postu bikain horretan bukatzea eragin zuen. Zorionak hirukote. Nabarmendu Alicia Vetasek lehenengo aldiz maratoi erdi batean ordu eta erdiko langa gainditzea lortu zuela, 1h29m30s denborarekin, hain zuzen ere. Zorionak Alicia. Iñaki Gerika, Iker Martinez, Jose de la Cruz (MMP, 1h18m55s denborarekin) eta zergatik ez esan, klubeko kide guztien denborak nabarmendu behar dira, guztiek lortu baitzuten helmuga zeharkatzea eta hori harro egoteko modukoa bait da. Zorionak guztioi!\nBaina gure klubean guztia ez da korrika egitea izaten... Dutxa bero baten ondoren, taldea Salburuako Mirador jatetxera joan zen bigarren hitzorduaz gozatzera, bazkari bikainaz. Taldekideen giroa bikaina izan zen, barre asko, txutxu-mutxu asko... Azken finean, egun borobil baterako ginga hobeezina.\nEguneko une asko partekatzen ditugu behealdean ipintzin dugun linkaren bidez, Unaxek, 14 urterekin argazkilari lanak egin bait zituen eguneko une ezberdinak betikotuz. Bide batez, egutegiko lasterketa garrantzitsu baten aurrean Donostiarrak taldeko korrikalarien egunerokotasuna nolakoa den ezagutzeko aukera izan zuen. Eskerrik asko Unax.\nArratsaldeko 17.00ak aldera erretiratzeko ordua iritsi zen. Autobusera itzuli eta Donostiarantz. Egun polita, giro polita, urte triste bati amaiera polita…


Wikiloc | track orbea- berriz- iurreta Ibilbidea Goitaa, País Vasco (España)- GPS track\ncicloturismo (cicloturismo Ibilbide onenak Espainia tik → Euskadi → Goitaa )\ntrack orbea- berriz- iurreta\n656 113 263\nErmua-Trabakua-Markina-Verano-Ermua (mountain bike)\nMallabia- Berango (ciclismo)\nHambre Eibar (senderismo)\naniversario coop. (sin especificar)\nIkusita 1716 aldiz, jaitsita 2 aldiz\nNondik gertu: Goitaa, País Vasco (España)\nOrbeako lagunak, Eibarko lagunak eta beste zenbait lagunen ekimenez abenduaren 22an, Orbea lantegiaren aurrean batu ginen. Printzipioz lagun gutxi espero bazan ere, makina bat lagun elkartu ginen bertan.\nOrbeatik Ermuara eta ondoren, Berrizen, Iñakiren poster handi baten sinadura jaso ondoren Iurretarantz abiatu ginen. Istripuaren tokian larrosa pelatoak jaurti genituen bere irudiaren gainean (Ismael Lejarreta, aita, izan zen lehena).\nOmenaldi benetan hunkigarria izan zen. Goian bego IÑAKI LEJARRETA.


Aiztondoren zirtotsa ikastetxeetan ezagutarazteko - bertsoa.eus\nAiztondoren zirtotsa ikastetxeetan ezagutarazteko\nPello Mari Otaño bekarekin saritutako proiektua aurkeztu zen pasa den ostiralean, Zizurkilen. Ondoren, bertso saio izan zen Kilometroaken eskutik: bertsoaldiak laster izango dira entzungai, Bertsoa.eus atarian.\nEkitaldian izan ziren deialdia antolatu eta babestu duten erakunde eta elkarteak: Kilometroak Kultur Elkarteak eta Mintzola Ahozko Lantegiak antolatu dute deialdia, Amasa-Villabonako eta Zizurkilgo Zubimusu Ikastolaren eta Zizurkilgo Hernandorena Kultur Elkartearen babesarekin.\nKilometroak jaiaren aldeko bertso saioa\nKilometroak Astearen baitan, Zirtotsak bertso saioa antolatu zuten Kilometroak Kultur Elkarteak aurkezpenaren ondoren. Amaia Agirrek jarritako gaiei erantzuten aritu ziren, Amets Arzallus, Anjel Mari Peñagarikano, Haritz Mujika, Maialen Lujanbio eta Oihana Iguaran bertsolariak, 19:00etan hasita, Zizurkilgo Intxaur frontoian.\nLaster izango dira bertsoaldiak bertsoa.eus atarian.


Balda irailaren 16tik aurrera epaituko dute - Arbizu - Guaixe.eus\nGuaixe 2019-04-11 20:48\nFran Balda Araña atxilotu zutenekoa.\nEspainiako Auzitegi Nazionalean epaituko dute beste 46 euskal herritarrekin batera. Guztiei “ETAko espetxe fronteko” kide izatea leporatzen diete. Baldarendako fiskaltzak 20,5 urteko espetxe zigorra eskatzen du.\nEspainiako Auzitegi Nazionaleko akusatuen aulkian irailaren 16tik aurrera eseriko direnak presoen abokatuak, Euskal Preso Politikoen Kolektiboaren bitartekari taldeko kideak, presoen senideak biltzen dituen Etxerat, presoen osasun egoeraz eta eskubideez arduratzen den Jaiki Hadikoak eta presoen giza eskubideak aldarrikatu zituen Herrira mugimenduko kideak dira. Azken erakunde horren kontrako bi sarekadetan atxilotu zuten Fran Balda Araña: 2013ko irailaren 30ean eta lastailaren 4an askatu eta 2015eko ilbeltzaren 12an atxilotu eta urte hartako lastailaren 16an askatu zuten.\nBaldari fiskaltzak honako delituak egozten dizkio: erakunde terroristan parte hartze aktiboa (11 urteko espetxe zigor eskaera), terrorismoaren goratze jarraitua egitea (2,6 urte), terrorismoa finantzatzea (6 urte) eta kautela-neurria urratzea (0,11 urte). Guztira 20,5 urteko espetxe zigorra eta 10.800 euroko isun eskaera egin du fiskaltzak arbizuarrarendako. Baldintzapeko askatasunean dago ordutik, hamabostean behin epaitegira joan behar du eta ezin du estatutik atera.\nAuzipetuek ohar bidez jakinarazi dute epaiketak gutxienez hiru hilabete iraunen duela. Atxiloketetatik orain arte ezarritako neurriak euren “bizitzak baldintzatu” dituela gaztigatu dute eta aurrean duten egoera, espetxeratzea eta urruntzea, “gogorra” dela aitortu dute. Gaztigatu dutenez, “kausa justu baten alde antolatu gara, elkartasuna antolatu dugu, giza eskubideak aldarrikatu ditugu eta preso eta iheslariak herrian egon daitezen lan egin dugu”. Euren jarduna “erabat publikoa” izan dela nabarmendu dute, “helburu argiak izan ditu: euskal presoen eskubideak errespetatuak izatea, Euskal Herrian justiziazko bake egoera bat behingoz finkatzeko”.\nAuzipetuen iritziz euskal presoek bizi duten egoera “mundu osoan ematen ari den inboluzioa eta eskubideen urraketa itzelaren adibide argia da”. Epaiketaren aurrean “ez direla geldirik egonen” gaztigatu dute. “Epaiketa honen bidegabekeria salatuko dugu. Bide hau beste herritarrekin batera egin nahi dugu, herritarrak garelako egoera aldatu eta justiziarako bidea egiteko bermerik eraginkorrena”.\n5 pieza ditu epaiketak.\n47 dira auzipetuak.\n601 urteko espetxe zigor eskaera.\n117.600 euroko isun eskaera.